Brnabić: Politički status Srba u Mađarskoj na istorijskom maksimumu\nPolitički status Srba u Mađarskoj u ovom trenutku je na istorijskom maksimumu, ali i dalje ima prostora za napredovanje kroz rad Mješovite međuvladine komisije, rečeno je na sastanku premijera Srbije Ane Brnabić i predstavnika Samouprave Srba u Mađarskoj.\nNa sastanku je bilo riječi o načinima za unapređenje položaja srpske manjine u Mađarskoj, a Brnabićeva je istakla da će Vlada Srbije pomoći u realizaciji proritetnih projekata, ali i na prevazilaženju biroktratskih prepreka kako bi već odobrena sredstava mađarske Vlade za projekte od izuzetnog značaja za srpski narod mogla da budu iskorištena.\nPredstavnici Samouprave Srba u Mađarskoj ukazali su da je veoma važno da učenici dobiju udžbenike na srpskom jeziku i ćirilici, geografske i istorijske atlase i bukvare, te da bi takva pomoć matice bila od izuzetnog značaja, saopšteno je iz Vlade Srbije.\nPosebno je naglašeno da bi pomoć Srbije bila dragocjena, ukoliko bi bila obezbijeđena nedostajuća sredstva za proširenje obrazovnog centra "Nikola Tesla" u Budimpešti, za kupovinu zgrade za školski internat, jer je to stjecište srpskih đaka uz cijelog regiona, ne samo Mađarske.\nMeđu prioritetima je škola u Segedinu, grada koji slovi za svjetovni centar srpske zajednice, a za čiju su izgradnju obezbijeđena sredstva.\nBrnabićeva je sagovornicima poručila da će Vlada Srbije preduzeti konkretne korake kako bi se realizacija započetih projekata privela kraju, škola u Segedinu dobila pravni status instituta od javnog značaja i intenzivirao rad Međuvladine mješovite komisije.\nSastanku u zgradi Vlade Srbije prisustvovali su i predsjednica Samouprave Srba u Mađarskoj Vera Pejić Sutor i delegat u parlamentu Mađarske LJubomir Aleksov i direktorka srpskog obdaništa, osnovne škole, gimnazije i kolegijuma "Nikola Tesla" u Budimpešti Jovana Lastić.\nAna Brnabić Srbija Mađarska\nPredsjednik Vlade Srbije\nBrnabić: Saradnja sa Vladom u Prištini zavisiće od nje same\nBrnabić: Snažna opredijeljenost za evropski put\nBrnabić: Srpska, simbol za stabilnost, mir i sigurnost\n1790 glasova 59%\n478 glasova 16%


Han se poslednji put obratio: Ogromna šteta - BIGportal.ba\nHan se poslednji put obratio: Ogromna šteta\nNovembar 7, 2019 Novembar 7, 2019 023\nEvropski komesar Johanes Han izjavio da je odlaganje početka pregovora EU sa Severnom Makedonijom i Albanijom ogromna šteta za kredibilitet EU.\nHan se danas poslednji put obratio pred Komitetom za spoljne poslove Evropskog parlamenta u svojstvu komesara za proširenje i susedsku politiku EU.\nOn smatra da EU ne može sebi da dozvoli da se najpre bavi unutrašnjim reformama, a tek onda procesima u regionu Zapadnog Balkana, jer, kako je rekao, u tom je slučaju preveliki rizik od nazadovanja tih zemalja u reformama.\n“Kredibilitet je pretrpeo ogromno štetu. EU u svetu govori o uspesima multilateralizma i mi smo vodeća sila u tome, ali ovde nismo uspeli da usvojimo odluku. Naš kredibilitet je oštečen”, poručio je Han.\nOn je podsetio da je kredibilitet EU jedna od njenih najvećih prednosti, te da su upravo te zemlje članice dale garancije da će pregovori početi kada se ispune kriterijume.\n“Mi nismo isporučili naša obečanja i nadam se da će odluka biti revidirana. Velika većina zemalja godinama radi na otvoranju pregovora”, naglasio je Han.\nHan je takodje rekao da su uslovi koji su bili postavljeni Tirani i Skoplju u junu 2018. godine bili rezultat konsenzusa zemalja članica EU, a ne Evropske komisije, te da ništa “silom nije bilo nametnuto” zemaljama članicama Unije.\nDavanje “zelenog svetla”, poručio je Han, predstavlja pre svega priznanje za posao koji su uradile dve zemlje, upozorivši da EU mora da vodi računa o posledicama koje može da izazove blokada u odnosu na druge zemlje regiona.\nOn je podsetio da je evropska perspektiva najveći podstrek i u procesu između Beograda i Prištine.\nVerica Rakočević iznijela teoriju o ljepoti zbog koje će se dići mnogo prašine\nTaško Načić tokom karijere doživio je velike nepravde, a njegove izjave će se još dugo pamtiti\nSvjedoci STRAVIČNE NESREĆE u centru Banjaluka za Srpskainfo “Podizali smo kombi da izvučemo ženu, bilo je MNOGO KRVI” (VIDEO)\nM. Mart 16, 2019\nSB UN: Odmah obustavite sve vojne operacije u Libiji\nPentagon: Akcijom SAD otklonjen rizik od napada\nM. Maj 21, 2019\nFirma iz Dervente nije vratila radnicu na posao\nZverev najavio smjenu generacija: 2020. dobijamo novog šampiona\nRusi neće nove dresove – to je zastava Srbije!\nBolivija: Osam mrtvih, desetine povrijeđenih\n“Žao mi je Đokovića, šta je potrebno da uradi da bi ga poštovali?”\nVolkswagenova “buba” se vraća – kao motocikl\nZvezda, Partizan i derbi poslije evropskih glavobolja\nPočela gradnja igrališta na Laušu\nPoslije vozača Formule i tenisera, on je novi dečko Nikol Šercinger!\nZbog zdravlja Vučiću zabranjeno da leti avionom


Naravno, glavni razlog zbog kojeg su ovi filmovi toliko uspešni jesu prelepe devojke koje u njima glume. One nisu popularne zbog svojih glumačkih sposobnosti, već svog svojih telesnih atributa i lepote, ali i onoga šta rade na ekranu.\nOve devojke su vrlo popularne na sajtovima za odrasle, ali one se takođe mogu naći i na društvenim mrežama. Zbog toga smo odlučili da vam predstavimo najpopularnije porno glumice koje možte pronaći na Instagramu.\nOne imaju veliki broj pratilaca, jer su njihovi profili vrlo zanimljivi i verujte nam da ove devojke uvek imaju nešto da vam pokažu.\nPogledajte o kojim glumicama je reč:


Radio BIR - Izborna kampanja koštala 8,6 miliona KM\nIzborna kampanja koštala 8,6 miliona KM\nNed 28 Dec, 2014\nNa izbornu kampanju za oktobarske opće izbore u BiH političke stranke i nezavisni kandidati potrošili su 8,6 miliona KM, podaci su Centralne izborne komisije /CIK/ BiH.\nNajviše novca na izbornu kampanju potrošili su SDP BiH - 1.338.114 KM, SNSD 1.253.448 KM i SDA 915.083 KM.\nU strukturi troškova naveću stavku čine troškovi predizbornog oglašavanja u javnim glasilima - tri miliona KM ili 35,17 odsto utrošenih sredstava.\nKao izvore finansiranja u periodu izborne kampanje političke stranke navele su novac od članarina, priloga fizičkih i pravnih lica, te iz drugih prihoda stranke. Ukupan dozvoljeni limit za troškove izborne kampanje političkih stranaka i nezavisnih kanidata za opšte izbore iznosio je 59,5 miliona KM.\nViše iz kategorije: « Dr. Cerić: Tražimo mir u sličnostima Žena preminula jer RS nije željela tražiti pomoć od institucija države BiH! »


Zvizdić: BiH u roku 12 mjeseci dobila projekte u vrijednosti većoj od milijardu KM | Poslovnisvijet\nU: Finansiranje, Istaknuto\nBosna i Hercegovina je u roku od samo 12 mjeseci dobila sedam projekata vrijednosti veće od milijardu KM s grant sredstvima većim od 180 miliona KM, izjavio je u Sarajevu predsjedavajući Vijeća ministara Bosne i Hercegovine (BiH) Denis Zvizdić, javlja Anadolija.\nZvizdić je održao press-konferenciju povodom samita i sastanaka održanih protekle sedmice u Sofiji, Londonu i Briselu.\nKazao je kako su samiti održani protekle sedmice bili uspješni i korisni za BiH i sa stanovništa ekonomije, u političkom smislu, ali i daljim aktivnostima na putu europskih integracija, dobre regionalne saradnje i očuvanja stabilnosti i sigurnosti i u BiH i na području zapadnog Balkana.\nZvizdić je rekao kako su zadovoljni rezultatima samita 16+1 u Sofiji i osvrnuo se na sastanak s kineskim premijerom Lijem Keqiangom.\nPodsjetio je da je potpisan ugovor o zaštiti životinja i karantinu, čime će biti stvoreni uslovi za izvoz proizvoda animalnog porijekla, pogotovo mlijeka i mliječnih proizivoda iz BiH na ”veliko i zahtjevno kinesko tržište što će biti izvanredna prilika za bh. poljoprivrednike”.\nZvizdić je rekao kako će Kina će biti zemlja partner Mostarskog sajma 2019. godine, koji smatra prilikom za proširivanje palete poljoprivrednih proizvoda koji se mogu izvoziti na kinesko tržište.\nDogovoreno je, podsjetio je Zvizdić, da će naredni sastanak ministara transporta zemalja 16+1 biti održan u Sarajevu što će biti prilika za privlačenje investicija i prezentiranje bh. potencijala.\nKonferencija o inovacijama će najvjerovatnije biti održana u BiH od 5. do 8. novembra ove godine.\n”Govorimo o tri vrste infrastrukture koji su neophodni za dalji ubrzani ekonomski razvoj BiH – transportna infrastruktra, energetska i digitalna infrastruktura što će omogućiti značajniji ekonomski razvoj, ali i integriranje zemalja zapadnog Balkana”, rekao je Zvizdić.\nPodsjetio je kako je sporazum o saradnji u oblasti turizma stupio na snagu kao i bezvizni režim i da se već ove godine se može očekivati oko 50.000 posjetilaca iz Kine, a sljedeće godine bi ih moglo biti dvostruko više.\nRekao je kako je pokrenuta izrada sporazuma o saradnji u oblasti civilne avijacije što će omogućiti uspostavljanje direktne aviolinije od Pekinga do centralne Europe, najverovatnije do Praga, odakle će avioni najvjerovatnije ići za Beograd i Sarajevo.\n”Nastavili smo razgovore o kineskim ulaganjima u oblast energetskog sektora sa fokusom na izgradnju Termobloka 7 u Tuzli. Procedure se nalaze u završnoj fazi i ostao je još jedan korak – potvrđivanje kompletnog projekta od Parlamentarne skupštine BiH“, rekao je Zvizdić.\nNajavio je i Festival zimskih sportova 16+1 koji bi trebao biti održan neposredno prije ili poslije EYOF-a u februaru 2019. godine.\nDogovoreno je i etabliranje regionalnog centra za mlade u BiH u Sarajevu.\nPodsjetio je na sastanak s zvaničnicima Rumunije na kojem je razgovarano o bilaterlnim odnosima. Rumunija će od 1. januara 2019. preuzeti predsjedavanje EU.\n”Za nas je izuzetno važno da se bazni prioriteti koji su bili definirani prilikom bugarskog predsjedavanja, pri čemu je u interes EU, vraćen na područje zapadnog Balkana, a što je preuzela i Austrija u toku svog predsjedavanja, koje je trenutno u toku da takav fokus ostane i u toku rumunskog predsjedavanja, jer je to period u kojem očekujemo i dobivanje kandidatskog statusa”, dodao je Zvizdić.\nPrethodna : Uskoro analiza o mogućim posljedicama turbulencija na tržištu čelika\nSlijedeća : DHL s Boeingom potpisao ugovor težak 4,7 milijardi dolara


Ministarstvo: Patetična demagogija "Vremena", nećemo povući prijavu\nAko zanemarimo netačne i tendenciozne navode da je Ministarstvo kulture i informisanja u zaštiti interesa maloletnog lica reagovalo „sa zakašnjenjem i pod pritiskom javnosti“ i ako im ne budemo skretali pažnju na logičko rasuđivanje prilikom razlikovanja pojmova „prvi“ i „sa zakašnjenjem“, onda ostaje da se osvrnemo na suštinu.\nPrekršajnu prijavu protiv lista „Vreme“ Ministarstvo kulture i informisanja je podnelo zato što je taj nedeljnik uradio identičnu stvar kao i nekoliko tabloida nedavno, odnosno preneo je inkriminisani sadržaj koji je naišao na skoro plebiscitarnu osudu javnosti. Kontekst u kome je to učinjeno, odnosno sadržaj teksta čija je grafička oprema sporna, nebitan je u ovom konkretnom slučaju i irelevantan sa zakonske tačke gledišta.\nBez obzira na motive, u čiju prirodu ne želimo da ulazimo, „Vreme“ je uradilo, ponovićemo, istu onu stvar zbog koje su i sami osudili naslovne strane nekoliko dnevnih listova, odnosno, preneli su sadržaj koji nanosi štetu interesima maloletnog lica.\nPo zbunjujućoj i zabrinjavajućoj logici lista „Vreme“, svaki dan bi svako glasilo moglo da objavljuje isti inkriminisani sadržaj, pod uslovom da kritički govori o predmetnom fenomenu.\nTo naravno nije tačno i nije u skladu sa zakonom, te pozivamo redakciju „Vremena“ da se ne bavi patetičnom demagogijom i da prizna da je učinila propust.\nMinistarstvo kulture i informisanja ne samo da neće povući prekršajnu prijavu, već će nastaviti da ukazuje na kršenje zakona bez obzira o kom se mediju radi i bez obzira na njihove uobičajene političke stavove ili naklonosti.\nPozivamo redakciju lista „Vreme“ da prihvati princip po kome zakon mora važiti jednako za sve i želimo im uspeh u tom poduhvatu.\nIzveštavanje o deci Ministarstvo kulture i informisanja Novinarska etika Vreme\n← Poljska i Srbija poslale najviše zahteva Tviteru od zemalja južne i centralne Evrope\nVreme: Ministarstvo se dodvorava tabloidima →


Stefan Pompenjak: Šarm pariske bohemije u baru “Brankow” – CLUBBING.RS\nStefan Pompenjak: Šarm pariske bohemije u baru “Brankow”\nDi džej Stefan Pompenjak, poznat po nastupima na modnim revijama Gučija i Iv Sent Lorena, holivudskim džet set žurkama Mika Džegera i Kameron Diaz, ali i saradnji sa Madonom, nastupiće 12. jula u baru “Brankow“ u Beogradu.\nOvaj šarmantni Francuz je i autor čuvenih “lounge” kompilacija multimilionskih tiraža poznatog hotela “Costes” u Parizu.\nOsim na modnim revijama i žurkama čuvenog pevača kultnog rok sastava “Roling stons“ i holivudske lepotice Kameron Diaz, Stefan je bio za di džej pultom u klubu “Indochine” u Cirihu na partiju američkog super-modela Kristi Tarlignton, jednog od zaštitnih lica brenda “Kelvin Klajn”. Takođe je vrteo ploče na “Les Venues de la Mode”, modnom ekivalentu filmskom Oskaru, ali ga je i dobitnica ovog prestižnog priznanja Nikol Kidman odabrala da pušta muziku na premijeri svog hita “Mulen ruž“ na čuvenom festivalu u Kanu.\nRadio je i na londonskoj premijeri filma “Ali“, u kome Vil Smit i Džejmi Foks maestralno vode gledaoce kroz život bokserske legende Muhameda Alija, ali i na rođendanskoj proslavi kanadske glumice i mankenke Estele Voren u Njujorku, koja je imala naslovnu rolu u filmu Tima Bartona “Planeta Majmuna”. Na njegovom prvom albumu je pevao i Majkl Stajps, frontmen čuvenog američkog benda R.E.M., a čak ga je i pop kraljica Madona zvala da remiksuje pesmu “What it feels like for a girl”. Ipak, Stefan i danas, ipored silnih obaveza stiže da nastavi svoju rezidenturu u hotelu “Costes“, čije kompilacije odavno dostižu višemilionske tiraže.\n– Počeo sam da radim kao di džej u “Costesu“ 1997. godine, kad me je gospodin Žan Luis Kostes pitao da puštam muziku u restoranu hotela. Gostima se svidela muzika pošto je bila veoma eklektična, pa sam predložio da napravimo kompilaciju kao suvenir. Mislio sam bolje je imati CD nego da kupujemo pepeljare kao suvenire. Ljudima se to svidelo, pa smo počeli da pravimo serije diskova – priseća se svojih početaka ovaj “lounge” guru.\nMuzika ovog francuskog romantičara se opisuje i kao šampanjski haus pošto veoma često nastupa pred džet set publikom. Ipak, osim svojih zavodljivih čilauta često u njegovim setovima ima mesta od nostalgične filmske, preko dab, do haus muzike.


Lokalni mediji ne otkrivaju ime pomahnitalog fudbalera, koji je u oblasti Kordoba na utakmici najpre udario protivničkog igrača, zbog čega je dobio direktan crveni karton od 48-godišnjeg sudije Cezara Floresa.\nČim je isključen, on je otišao po vatreno oružje i na terenu, pred očevicima, ispalio tri hica u nesrećnog arbitra. Pogodio ga je u glavu, vrat i grudi, ubivši ga na mestu, dok je pucnjem iz pištolja samo lakše ranio 25-godišnjeg igrača suparničkog tima, Valtera Zaratea.\n"Sve se desilo tokom meča. Ne znamo šta se tačno desilo između igrača i sudije, ali je fudbaler bio besan, otišao po pištolj i ubio arbitra", rekao je portparol policije u Kordobi.\nOrgani za održavanje javnog reda i mira tragaju za fudbalerom-ubicom, koji je u bekstvu.\nMerkel optimista uoči finala Svetsko prvenstva, veruje u pobedu Nemaca\nNemačka kancelarka Angela Merkel, koja će uživo u Rio de Žaneiru gledati finale Mundijala, rekla je da joj je jedino važno da "panceri" osvoje titulu svetskog šampiona, a da joj nije bitno kojim rezultatom.


MOŽE LI SE VEROVATI OVOM ČOVEKU: Đilas po svetu sakrio milione, izbegavao poreze, a obećava građanima kule i gradove!\n17:29h KORONA BLOKIRALA ITALIJANSKO ZDRAVSTVO: Zbog pandemije otkazano 600.000 operacija, 35 miliona imalo probleme i lečenju\n17:25h BRZA AKCIJA POLICIJE IZ LOZNICE: Posle samo 2 sata uhapšen osumnjičeni (49) za oružanu pljačku, pronađeni i nož i ukradeni novac\n17:22h PREDSEDNIK UEFA BESAN! Čeferin: Superligaši ne mogu da igraju na Evropskom prvenstvu i Mundijalu\nAKO STE U OVOJ GRUPI IMATE PRAVO NA BESPLATNU STRUJU: Evo koje uslove treba 44\t299\nOVO JE PAS KOJEG JE MLADIĆ HTEO ŽIVOG DA POJEDE: Sada se nalazi na sigurnom 113\t427\nivana kljajic\t 22.03.2021. 07:18h 09:08h\nPolitičar poput lidera SSP u svakoj zemlji bio bi, u najmanju ruku, pod pritiskom javnosti da se ne bavi politikom, ocenjuju sagovornici Kurira nakon najnovijih otkrića o ovom opozicionaru\nLider Stranke slobode i pravde (SSP) Dragan Đilas izgubio je i poslednje pravo da obećava građanima da će sve procvetati ako bi on došao na vlast, jer je on, kako se sumnja, izbegavao plaćanje poreza, iznosio novac iz zemlje i osnivao firme u ofšor zonama, ocenjuju sagovornici Kurira. Kako kažu, on bi, u najmanju ruku, morao da se povuče iz političkog života.\nNovosti su, podsetimo, objavile da Đilas poseduje tri računa - na Mauricijusu, u Švajcarskoj i Hongkongu, na kojima ima gotovo 10 miliona evra, ali i da je to samo vrh ledenog brega, s obzirom na sumnje da je ovaj bivši gradonačelnik Beograda razradio komplikovanu finansijsku šemu kako bi svoje bogatstvo rasporedio na više od 50 računa u čak 17 zemalja sveta. Ministar finansija Siniša Mali najavio je da Uprava za sprečavanje pranja novca pokreće zvaničnu istragu o Đilasovim računima u inostranstvu na osnovu dokumenata objavljenih u medijima, kao i da će tražiti podatke iz zemalja koje se spominju. Politički analitičar Dejan Vuk Stanković smatra da Đilas, posle novih otkrića o njegovim poslovima i računa na egzotičnim destinacijama, nema nikakvu šansu da se svojim političkim stavovima probije do novih slojeva birača.\n- Dok se sve ovo ne ispita i dokaže, imamo apsolutno nepoverenje. Niti javnost veruje onome što priča Đilas, niti Đilas veruje onome što čita u medijima koji pišu o njegovim računima. Ovo će se ne samo odraziti negativno na njegov rejting već i na predstojeći dijalog vlasti i opozicije, jer teško da će Đilas biti racionalan u situaciji kada mora da se brani. On ima teret da je bio na vlasti i da je za to vreme imao lukrativne poslove. Kao neko ko pretenduje da bude autentičan opozicioni lider, Đilas je zato u gorem položaju nego što je bio - ocenjuje on.\n- Političar pod sumnjom da je utajio porez, izvlačio novac iz zemlje i koji se povezuje s višemilionskim bankovnim računima u svakoj civilizovanoj zemlji bi bio, u najmanju ruku, pod pritiskom javnosti da se ne bavi politikom. U Americi bi tako bilo, jer moralna i politička odgovornost ne mora da ima veze s odgovornošću pred sudom. Njegove poruke su sasvim neubedljive. Reč je o čoveku koji se obogatio dok je bio na vlasti ili bio blizak vlasti. Ne zaboravite da je on od 2004. godine bio na različitim javnim funkcijama - napominje Radun.\nVređa novinare, beži od poligrafa\nNakon obelodanjivanja dokumenata o milionskim računima u inostranstvu, Đilas je pokazao da mu je jedina odbrana da još agresivnije nego do sada vređa novinare koji ga o tome pitaju. Osim što je drsko odbio da odgovara na novinarska pitanja, on je ovih dana u svojim javnim nastupima pokazao i da nije spreman da ide na poligraf i objasni sve okolnosti u vezi sa sumnjama da je iznosio velike svote novca iz zemlje, izbegavajući tako plaćanje poreza u Srbiji.\nGrađani već rekli šta misle o Đilasu\nPotpredsednica Vlade i članica Predsedništva SNS Zorana Mihajlović rekla je da su građani Srbije već jednom rekli šta misle o Draganu Đilasu kao političaru i dodala da iza njegovih obećanja ne stoji nikakav program osim napada na političke protivnike. - Jasno je da Đilas pokušava da skrene pažnju sa drugih pitanja koja se vezuju za njegovo ime, a kojima treba da se bave nadležni organi.\nDragan ĐilasMauricijusracuniopozicijaBranko RadunDejan Vuk Stankovic\nBRZA AKCIJA POLICIJE IZ LOZNICE: Posle samo 2 sata uhapšen osumnjičeni (49) za oružanu pljačku, pronađeni i nož i ukradeni novac


Potpisan protokol o tromeđi CG, BiH i Srbije | Aktuelno\nNaslovna REGION Potpisan protokol o tromeđi CG, BiH i Srbije\nProtokol su osim Osmanovića potpisali Dragan Pejanović, državni sekretar u Ministarstvu unutrašnjih poslova Crne Gore i Veljko Odalović, generalni sekretar Ministarstva vanjskih poslova Srbije\n“Ovaj protokol jeste stvarni iskorak koji se čini u pravcu uređenosti državne granice BiH u skladu sa pravilima i principima međunarodnog prava. Svaki iskorak u pogledu uređenosti granice BiH, koji se napravi putem bilateralnih i multilateralnih pregovora sa susjednim zemljama, ide u prilog jačanju regionalne saradnje, međusobnog uvažavanja i poštivanja među susjednim državama, a što je veliki zalog kako za sadašnje, tako i za buduće generacije država potpisnica”, naglasio je Osmanović.\n“Crna Gora je veoma posvećenu rješavanju bilateralnih pitanja sa susjedima. Jedan od značajni spoljnopolitičkih prioriteta Vlade Crne Gore jeste upravo razvoj i unapređenje dobrosusjedskih odnosa i regionalne saradnje. Takođe, zaključivanje i izvršavanje međunarodnih ugovora o državnoj granici sa susjedima jedan je od značajnijih prioriteta Crne Gore u procesu pristupanja Evropskoj uniji”, rekao je Pejanović i dodao:


Savez za Srbiju: Pojedini delovi izveštaja Evropske komisije direktan su rezultat protesta "1 od 5 miliona" - Infobrif\nSavez za Srbiju: Pojedini delovi izveštaja Evropske komisije direktan su rezultat protesta „1 od 5 miliona“\nObjavljeno 30.05.2019. u 16:09\nSavez za Srbiju (SZS) ocenio je danas da je izveštaj Evropske komisije o napretku Srbije potvrdio da su zahtevi sa šestomesečnih protestao opravdani i pozvao vlast da izađe iz svoje „arogancije“ i razgovara sa predstavnicima protesta i opozicijom.\n„Neki delovi izveštaja, akcenti, direktan su rezultat protesta Jedan od pet miliona, zaključci EK se poklapaju sa zaključcima i zahtevima gradjana u protestu koji traju šest meseci, kao i zahtevima opozicije, pre svega o slobodi medija i fer izborima“, rekao je predsedavajući SZS Borko Stefanović, na vanrednoj konferenciji za novinare posvećene izveštaju EK.\nPrema njegovim rečima, to podudaranje u zahtevima je „politički, moralni i ljudski uspeh gradjana“ koji protestvuju.\nOn je rekao da je reakcija premijerke Ane Brnabić na izveštaj „cinična, ignorantska“ i pokazuje da je vlast „baš briga za realne probleme na koje je EK ukazala“.\n„Zgrožen sam njenim komentarom da su neke ocene u izveštaju političke, pa EK je jedno od najvažnijih političkih tela u Evropi. Šta je očekivala, izveštaj pčelara i ribilovaca“, rekao je Stefanović.\nOtvoreni parlament: Budžet usvojen bez kršenja procedura,…\nPrema rečima Stefanovića, krajnje je vreme da vlast izadje iz svoje „arogancije i bahatosti i da počne dijalog sa predstavnicima protesta, sa predstavnicima opozicije za omogućavanje fer izbora i slobode medija“.\n„SZS je potpuno spreman za taj razgovor, mi ga priželjkujemo, ne pravimo pitanje o sastavu njihove delegacije, niti lokacije gde će se voditi ali da budu sadržajni razgovori, suštinski, i da se odnose na fer i slobodne izbore i slobodne medije, a ne na pitanja efemernog karaktera“, rekao je Stafanović.\nOn je naveo da će stručni tim za pitanja izbornih uslova i medijskih sloboda, čiji je sastav saopšten na jednom od ranijih protesta, uskoro predstaviti svoj izveštaj koji je radjen „potpuno nezavisno i odvojeno od opozicionih partija“.\n„To će biti osnova za razgovor izmedju vlasti i opozicije u nameri da omogućimo slobodne izbore i slobodne medije“, rekao je Stefanović.\nPredsednik Pokreta za preokret Janko Veselinović je rekao da je neophodno da se razgovara, „da sednemo bilo gde, ili pod šator, u Narodnu skupštinu, na Andrićev venac, u Brus ili na neko drugo mesto, gde god vlast pozove“.\n„U svakom slučaju ćemo 8. juna imati protesta od Subotice do Gračanice“, rekao je Veselinović, navodeći da će javnost i tom prilikom biti upoznata za nalazima stručnog tima.\nEvropska komisijaIzveštajsavez za srbiju\nNovakov sigurni korak na Rolan Garosu\nPrijavili samo lični prtljag, a kada su carinici detaljno pregledali vozilo, našli su nešto neočekivano\nNe da(vi)mo Beograd: Nadležni da prestanu da bojkotuju…\nProtest “Jedan od pet miliona”: Oslobodili smo ljude straha…\nNazad\tNapred 1 od 13.147


To je Blicu” rečeno u republičkom parlamentu, a nakon navoda u pojedinim medijima da će svaki ćošak Skupštine biti pokriven video nadzorom, te da će biti postavljeno 111 kamera, koje će i snimati unutrašnjost zgrade, ali i okolinu.\nKamere će biti postavljene na već postojećim lokacijama i na postojećim nosačima”, kažu u parlamentu i dodaju da je reč o planiranoj nabavci, koja se realizuje godišnjim planom za 2017. godinu.\nU odgovoru koji je prosleđen Blicu” ne navodi se koliko će tačno kamera biti zamenjeno, već se samo iznosi njihova vrednost od oko četiri miliona dinara ili oko 34.000 evra.\nIznos koji smo naveli je maksimalan kažu u Skupštini Srbije.\nNovosti” su nedavno objavile da će biti ugrađeno 110 novih kamera i da će cela Skupština pokrivena video nadzorom. Razlog je skandal koji napravio lider radikala Vojislav Šešelj, koji je tokom posete visoke delegacije Srbije izjavio da je u ulaznom holu Skupštine gazio hrvatsku zastavu.\nSkupština Srbija nabavlja kamere za ČETIRI MILIONA EVRA\nRekao sam, papa ne može da dođe bez odobrenja SPC


Analiza isplativosti različitih pogonskih goriva test Aktuelno\nPut ka uštedi\nVeć godinama, svedoci smo galopirajućeg rasta cena energenata koje je postalo ozbiljan izdatak u mesečnom budžetu svakog automobiliste. Vremena kada se rezervoar punio za ”siću” koje se zatekne u džepovima davno su prošla, te je pre kupovine novog automobila, neophodno napraviti vrlo temeljnu računicu o tome koji je vid pogonskog goriva najisplativiji\nU poslednjih 100 godina prisustva automobila na ovoj planeti, ovo nije prva energetska kriza, a verovatno ni poslednja, i nije prvi put da ljudi moraju menjati svoje navike zarad komfora vožnje automobilom.\nAko ste pre mogli da na povećanu cenu benzina odgovorite tako što bi ste kupili autombil sa dizel motorom, danas, ni taj potez više nema velikog efekta, jer se cena kvalitetnog dizel goriva, praktično izjednačila sa cenom bezolovnog benzina, dok je čak na nekim evropskim tržištima i viša. Rešenje koje se time nameće jeste ugradnja plinskog uređaja u vaš automobil, a koliko je to ”popularno”, govori i podatak da se u poslednjih nekoliko godina, za ovaj potez odlučilo više desetina hiljada vlasnika automobila u Srbiji. Cena litre tečnog naftnog gasa (TNG) oduvek se kretala približno polovini cene jednog litra benzina, iako je cena ovog derivata realno još i niža.\nIpak, izvedimo računicu u vezi toga šta je zaista najefikasniji put ka uštedi tokom vožnje. Da li je to malolitražni benzinac, moderan i štedljiv dizel ili plinska instalacija koja troši istu količinu goriva, ali po dvostruko nižoj ceni?\nA da bi izveli ovu računicu, uzeli smo jedan od najpopularnijih modela na našem tržištu iz ”ekonomske” klase, Daciu Logan. Ovaj automobil može se dobiti sa benzinskim motorima (1,4 MPI, 1,6 MPI i 1,6 16V), 1,5-litarskim dCi agregatom, kao i ugrađenim plinskim uređajem od strane ovlašćenog dilera, koji ne utiče na garanciju vozila, što je veoma bitno.\nĐ. Pavićević i V. Herbez\nPrema istrazivanju drugog casopisa, kod nas se sve vise kupuju automobili sa petora vrata (hatchback). Tu se vec postavlja pitanje plinske boce, koja moze da zauzme i polovinu prtljaznika u nekim slucajevima. Ekonomicnost je samo jedna stavka, ne uvek i najbitnija.\nU ovom istraživanju nije uzeta u obzir cena redovnog servisa motora koja je kod dizela nešto veća (zbog veće količine ulja i filtera) kao i cena redovnog servisa plinske instalacije. Verovatno to ne bi bitno uticalo na ukupnu procenu ali ako se već računaju troškovi prema kilometraži redovan servis je svakako deo toga da sad ne dodajemo i troškove prilikom registracije automobila jer u ovom slučaju nije velika rezlika u zapremini motora.


Vjosa Osmani podržala Kurtija u uspostavljanju reciprociteta • RTK\nPredsednica Skupštine Kosova Vjosa Osmani podržala je odluku vlade o novim merama reciprociteta prema Srbiji.\nOna je reagovala na izjavu specijalnog predstavnika EU Miroslava Lajčaka, o toj odluci, istakavši da se ta mera zasniva na ranijim sporazumima postignutim uz posredovanje EU.\nLajčak je izrazio razočaranje zbog sinoćne odluke kosovske vlade kojom se zabranjuje ulazak srpske robe na čijoj deklaraciji ne piše "Republika Kosovo", dok je v.d. premijera Kosova Aljbin Kurti na to odgovorio poručivši da je nametanje ovih mera pravo svake suverene države.\nOsmani je podržala Kurtijev stav, dodajući da se mera zasniva na ranijim sporazumima postignutim uz posredovanje EU.\n"Uz dužno poštovanje, odbaciti princip reciprociteta znači odbaciti dogovore postignute u dijalogu pod EU. Većina njih odnosi se na CEFTA koja uključuje principe reciprociteta, a u nekima se jasno poziva na reciprocitet u trgovinskim odnosima", napisala je Osmani u objavi na Tviter nalogu.\nPrema njenim rečima, ti sporazumi se odnose na recipročne mere u trgovini i dokumentima i na poštovanju međunarodnih standarda, podsećajući slovačkog diplomatu da je najvažniji standard u međunarodnoj trgovini, kako je navela, reciprocitet.\n"Ono što Kosovo radi je upravo ono što od nas tražite - implementiramo sporazume", ocenila je Osmani.\nHoti: Spreman sam za nastavak dijaloga za uzajamno priznanje\nHoti se u Tirani sastao sa Metom\nZvečan: Dezinfekcija ulica i ustanova\n"Ambasada nije tražila ukidanje mjera za ulazak u CG"\nMladi Srbi odlaze sa Kosova, problem višeslojan


Zaključci Konferencije o posljedicama Deklaracije o proglašenju Republike srpskog naroda BiH\nSarajevo: Zaključci Međunarodne konferencije o posljedicama 9. januara\nTrideset šest eminentnih naučnika i istraživača iz Bosne i Hercegovine, Hrvatske, Sjeverne Makedonije, Kanade, Norveške, Australije, Velike Britanije i Sjedinjenih Država predstavili su istraživanja na konferenciji održanoj jučer i danas u Sarajevu.\nAnalizirana su brojna pitanja u vezi sa Deklaracijom o proglašenju Republike srpskog naroda Bosne i Hercegovine od 9. januara 1992. godine i njenim posljedicama, saopćili su organizatori Međunarodne naučne konferencije.\nDeklaracija o proglašenju Republike srpskog naroda Bosne i Hercegovine bila je antiustavan čin i uvod u međunarodni oružani sukob i izvršenje međunarodnih zločina na teritoriji Bosne i Hercegovine od 1992. do 1995. godine, saopćeno je nakon Konferencije.\n“Njenom usvajanju prethodio je niz nezakonitih odluka tokom 1991. godine koje su donijeli ilegalni organi formirani od strane SDS-a uz pomoć vlasti iz Srbije. Posljedice Deklaracije jesu genocid nad Bošnjacima, sistemski progoni, ubistva, zatvaranja u logore, mučenja i drugi međunarodni zločini nad svim građanima Bosne i Hercegovine koje su počinile jedinice tzv. vojske i policije RS-a uz kontrolu, pomoć i podršku tadašnje Savezne republike Jugoslavije, kroz, na početku agresije, Jugoslavensku narodnu armiju, a kasnije jedinice Jugoslovenske vojske i paravojnih formacija iz ove države. Savjet sigurnosti Ujedinjenih nacija rezolucijom 752 od 15. maja 1992. godine napad na Republiku Bosnu i Hercegovinu proglasio je činom agresije”.\nUčesnici Konferencije pozivaju nadležne institucije u Bosni i Hercegovini da provedu presudu Ustavnog suda Bosne i Hercegovine, kojom je 9. januar kao Dan RS proglašen neustavnim.\nPozivaju visokog predstavnika međunarodne zajednice za BiH da temeljem svojih ovlasti, na 25. godišnjicu genocida, donese zakon o zabrani negiranja genocida na državnom nivou i time stane u zaštitu općih civilizacijskih vrijednosti.\n“Međunarodni i nacionalni sudovi jednog broja država ostavili su obimnu arhivu dokaznog materijala korištenog u sudskim procesima. Uvidom u ovu građu i njenom naučnom analizom i interpretacijom u sljedećim godinama i decenijama, domaća i inozemna naučna zajednica nastavit će s istraživanjem genocida nad Bošnjacima i demografskih, socijalnih, ekonomskih i političkih posljedica destrukcije u Bosni i Hercegovini. Uvjereni smo da će i buduća istraživanja, utvrđivanjem činjenica, pomoći uklanjanju diskriminacije, uspostavljanju konstruktivnih društvenih odnosa u Bosni i Hercegovini, uspostavi punog poštivanja prava i sloboda svih građana, te razvijanju dobrosusjedskih odnosa između Bosne i Hercegovine i susjednih zemalja”.\nOvi stavovi imaju za cilj uklanjanje diskriminacije i svih izvora diskriminacije, i nikako se ne mogu tumačiti na način da su usmjereni protiv srpskog ili bilo kojeg drugog naroda i njegovih prava, saopćili su organizatori Međunarodne naučne konferencije.\nZenica: Trodnevna obuka iz inkluzivnog obrazovanja\nRukometni EHF EURO 2020, specijalni program na BHT1 i bhrt.ba


RTCG - Radio Televizija Crne Gore - Nacionalni javni servis :: Region :: Vučić i Vulin podnijeće prijavu protiv sebe\n02. 08. 2021. 06:23 >> 06:24 7\nZBOG SLUČAJA BELIVUK\nVučić i Vulin podnijeće prijavu protiv sebe\nPredsjednik Srbije Aleksandar Vučić rekao je da će on i ministar unutrašnjih poslova te zemlje Aleksandar Vulin podnijeti prijavu protiv sebe zbog slučaja Belivuk i da su spremni "čak i da odu na poligraf".\n"U prvo vrijeme me je bilo sramota da odgovaram na sve optužbe tih ljudi, koji tvrde da nikoga nijesu ubili", rekao je Vučić i dodao da će podnijeti prijavu protiv sebe, da će naći svog čovjeka koji će ih prijaviti.\nVučić je rekao i da tužilaštvo i policija znaju da je sve što su o tome govorili "tajkunsko mafijaško političari" bila laž, te dodao da će, kako i u slučaju Jovanjica to i dokazati.\n"Spreman sam sebe da unizim i da odem na poligraf", poručio je Vučić.\nOn je dodao da mnogi Srbima "sole pamet" o demokratiji, a ne postoji nijedna druga zemlja u kojoj početkom osmog mjeseca u godini nije postojao nijedan pokušaj mafijaškog ubistva.\nSrbija Aleksandar Vučić Aleksandar Vulin\nU Srbiji najveća četrnaestodnevna incidencija\nU Srbiji preminule još 43 osobe, pozitivno 5.389\n"Srbija nije prekršila nijedan sporazum"\n26. 09. 2021. 9\n"Otvoreni Balkan" politički projekat Vučića i Rame\n26. 09. 2021. 3


Španac David Vilja odlučio je da završi karijeru po osvajanju Imperatorovog kupa u Japanu, u dresu Visel Kobea.\nVilja, osvajač evropske (2008) i svetske titule (2010) sa reprezentacijom Španije, od aktivnog igranja fudbala oprostio se pobedom nad Kašimom od 2:0 (strelci Inukai u 18. i Fudžimotu u 52. minutu), kojim je, zajedno sa saigračem iz španske generacije koja je pokorila svet, Andresom Inijestom, došao do istorijskog, prvog trofeja u 54-godišnjoj istoriji Visel Kobea.\nA dok su navijači pomenutog japanskog kluba slavili prvi trofej i prvo izboreno učešće u Azijskoj ligi šampiona, Vilja je otišao u istoriju posle kratkotrajnog nastupa, jer je zbog povrede tek u 92. minutu ušao u igru, kada je sve već bilo rešeno.\nOvaj 38-godišnjak je najviše uspeha imao je u Barseloni u periodu od 2010. do 2013. godine, osvojio je osam trofeja među kojima dve titule Primere i Ligu šampiona, a ostaće upamćen i po golu u finalu na londonskom Vembliju u pobedi nad Mančester junajtedom (3:1).\n"El guahe", što na asturijskom koji se koristi u zapadnom delu Iberijskog poluostrva znači "dečak", u penziju odlazi kao najbolji strelac španske reprezentacije u njenoj istoriji. On je na 98 mečeva za "furiju" 59 puta bio strelac, a iza njega su Raul sa 44 gola, Fernando Tores sa 38, David Silva sa 35, Fernando Jero sa 29 i svi ostali koji su nosili dres Španije od 1920. godine do sada.


Novi Put » Aprilska smotra recitatora u Jagodini\nNaslovna // Kultura // Aprilska smotra recitatora u Jagodini\nAprilska smotra recitatora u Jagodini\nU Jagodini je u toku smotra recitatora pod nazivom „Pesniče naroda mog“. U prvom delu takmičenja učestvovali su učenici svih jagodinskih osnovnih i srednjih škola, a 21. aprila u Kulturnom centru biće organizovana Okružna smotra\nAprilsko takmičenje recitatora u Jagodini održava se u skladu sa pravilima i propozicijama Saveza amatera Srbije, a sa ciljem popularizacije poezije i širenju kruga recitatora.\n-Ovo je 49. manifestacija po redu, što samo govori koliko je ona ozbiljna i poštovana među mladima koji vole poeziju. Prvo su se takmičili učenici osnovnih škola, zatim srednjih, a najbolji recitatori plasiraju se za Okružno takmičenje, koje će biti održano 21. aprila, a kome smo mi već deset godina domaćini. Poezija kultiviše govorni izraz, stvara okvir za humaniju komunikaciju i što je najvažnije, poezija može da pruži odgovore na suštinska pitanja o prirodi postojanja čoveka i sveta, pitanja koja se često nameću tokom sazrevanja jednog deteta, rekla je Marija Vulić, stručni saradnik jagodinskog Kulturnog centra\nOve godine se prijavilo oko 60 recitatora, učenika jagodinskih osnovnih i srednjih škola. Učenike ocenjuje žiri u sastavu Tatjana Milanović, Emina Mladenović I Bojana Vesković, profesorke srpskog jezika I književnosti.\nJagodinu će na okružnom takmičenju predstavljati šest učenika, po dva prvoplasirana u svim kategorijama, a po jedan predstavnik po uzrastu ide u Valjevo na republičku smotru, koja će biti održana 19. maja.


f Nedovoljan broj komaraca za tretiranje - Arhus Centar Subotica\nNedovoljan broj komaraca za tretiranje\nTretiranje larvi i odraslih vrsta komaraca iz vazduha i sa zemlje, koje je prošle nedelje, najavila novosadska "Ciklonizacija", a koje je trebalo da bude obavljeno od 20. juna do 5. jula, je izostalo, jer je na osnovu izveštaja o brojnosti komaraca koje je prekjuče dostavila ova firma, taj broj nedovoljan za avio tretiranje ovih insekata, izjavio je za Radio Suboticu izvršilac za ekonomske i komunalne poslove u gradskoj Službi za komunalne poslove i saobraćaj Goran Išpanović.\n"Ciklonizacija" će sredinom meseca, kada se očekuje povećana brojnost komaraca, u klopkama koje će biti postavljene na nekoliko lokacija na teritoriji grada, obaviti novo prebrojavanje. Ukoliko rezultati prebrojavanja komaraca budu odgovarajući, pristupiće se avio tretmanu, naglasio je Goran Išpanović.\nPrema njegovim rečima, tretiranje komaraca je obavljeno sredinom juna u mesnim zajednicama Palić, Dudova šuma, Prozivka, Bajnat, deo Aleksandrova, Ker i Gat, kao i na vodenim površinama u okolini grada, kanalima i barama.\nLokalna samouprava će obezbediti još 25 hiljada bioloških tableta za uništavanje komaraca koje će građanima biti podeljene u mesnim zajednicama. Grad je za uništavanje komaraca ove godine izdvojio oko šest miliona dinara.


Vesti online / Vesti / Ekonomija / Ako niste primetili - gorivo je poskupelo\nZbog stalnog rasta cene sirove nafte na svetskim berzama (barel brenta preskoči 80 dolara), gorivo u Srbiji je protekle nedelje poskupelo oko jedan dinar.\nBenzin se prodaje za 149,40 dinara, evrodizel za 158,98 i tečni naftni gas za 75,69 dinara.\nUz manje oscilacije trend rasta cene nafte neprekidno traje od sredine februara, tako da se neminovno odražava i na veleprodajne i na maloprodajne cene goriva u Srbiji i svim zemljama u regionu.\n- U odnosu na početak 2018. sirova nafta je poskupela 16,8 odsto, a ovaj efekat je pojačan i skokom kursa dolara oko 1,7 procenata. Benzin je u istom periodu poskupeo 4,3 odsto, a dizel pet. Skok cena zabeležen je na benzinskim stanicama u svim zemljama u okruženju - kaže Tomislav Mićović, generalni sekretar Udruženja naftnih kompanija Srbije.\nHrvati u problemu: Benzin im je preskup, nema izbora - moraće u Srbiju\nKakav će dalji trend biti, kada je reč o cenama na pumpama, zavisiće pre svega od daljeg kretanja cena crnog zlata na berzama, što je u ovom času teško predvideti, piše Politika u današnjem štampanom izdanju.\nZakon o akcizama omogućava vladi da smanji svoje namete do 20 odsto i da ih nakon prestanka poremećaja cene nafte na svetskim berzama vrati na zakonom propisan nivo, poručuju iz Udruženja naftnih kompanija Srbije.\nNa Savi eksplodirao gliser u pokretu\nEKONOMIJA Nema kraja: Cene goriva i dalje skaču\nEKONOMIJA Enormno poskupljenje goriva u Srbiji - šta je istina\nSRBIJA Ćulibrk: Da se vratimo u '93. i sipamo benzin iz flaša!?\nEKONOMIJA Gorivo divlja zbog države


Tanjug 29. novembra 2021. 13:27\nOSLO – Norveška će nastojati da ograniči svako potencijalno širenje varijante korona virusa omikron, uključujući i uvođenje dužeg perioda izolacije onima za koje se utvrdi da su zaraženi, saopštila je danas norveška vlada.\nOmikron će se verovatno proširiti na Norvešku, iako ta varijanta virusa još nije otkrivena u zemlji, saopštile su zdravstvene vlasti, preneo je Rojters.\nNova varijanta virusa naglašava potrebu za brzom vakcinacijom prvom i drugom dozom za one koji ih nisu primili i trećom dozom za one koji ispunjavaju uslove, navela je ministarka zdravlja Ingvild Kjerkol u saopštenju.\nPored duže izolacije za zaražene, članovi istog domaćinstva moraju, takođe, u karantin, dok ostale osobe koje su bile u bliskom kontaktu sa zaraženim licem obavezno moraju da se testiraju, bez obzira da li su vakcinisani ili ne, rekla je ona.\nNorveška vlada je u petak uvela ograničenja za putnike iz južnih afričkih zemalja u kojima je nova varijanta prvi put otkrivena.


"Mešaju nam se u poslove": Si pozvao Putina da povećaju saradnju u cilju zaštite bezbednosnih interesa - 15.12.2021, Sputnik Srbija\n"Mešaju nam se u poslove": Si pozvao Putina da povećaju saradnju u cilju zaštite bezbednosnih interesa\nPojedine zemlje, pod izgovorom da štite demokratiju i ljudska prava, mešaju se u poslove Kine i Rusije, stoga Peking i Moskva treba da ulažu više zajedničkih... 15.12.2021, Sputnik Srbija\nPredsednik Kine takođe je pozvao da se poveća saradnja Pekinga i Moskve u oblasti obnovljivih i alternativnih izvora energije, kao i u sferi nuklearne energije.Takođe je saopštio da Kina namerava da produbi saradnju sa Rusijom u sferi razvoja vakcina, lekova i testova na virus koronu.Kako je ranije saopštio pomoćnik ruskog predsednika Jurij Ušakov, onlajn razgovor predsednika Kine i Rusije trajao je oko sat i po. Lideri su razgovarali o svim važnim problemima kako u bilateralnim odnosima, tako i o međunarodnoj agendi.\nrusija, kina, vladimir putin, politika, si đinping, rusija – politika\nPojedine zemlje, pod izgovorom da štite demokratiju i ljudska prava, mešaju se u poslove Kine i Rusije, stoga Peking i Moskva treba da ulažu više zajedničkih napora kako bi zaštitili svoje interese, izjavio je predsednik Kine Si Đinping tokom razgovora sa ruskim liderom Vladimirom Putinom, saopšteno je u Pekingu.\n„Danas se pod izgovorom 'demokratije' i 'ljudskih prava' određene snage u svetu samovoljno mešaju u unutrašnje poslove Kine i Rusije, grubo gazeći međunarodno pravo i opštepriznate norme međunarodnih odnosa. Kina i Rusija treba da preduzimaju više zajedničkih akcija kako bi još efikasnije štitile interese dve zemlje u sferi bezbednosti“, rekao je kineski lider, prenosi Ministarstvo spoljnih poslova Kine.\nPredsednik Kine takođe je pozvao da se poveća saradnja Pekinga i Moskve u oblasti obnovljivih i alternativnih izvora energije, kao i u sferi nuklearne energije.\nTakođe je saopštio da Kina namerava da produbi saradnju sa Rusijom u sferi razvoja vakcina, lekova i testova na virus koronu.\nKako je ranije saopštio pomoćnik ruskog predsednika Jurij Ušakov, onlajn razgovor predsednika Kine i Rusije trajao je oko sat i po. Lideri su razgovarali o svim važnim problemima kako u bilateralnim odnosima, tako i o međunarodnoj agendi.


Svilanović povezuje zemlje biše Jugoslavije – Nadlanu.com\nSvilanović povezuje zemlje biše Jugoslavije\nObjavljeno 16. juna 2012. / 14:30:14\nNovoizabrani generalni sekretar Saveta za regionalnu saradnju Goran Svilanović izjavio je u subotu da tu dužnost preuzima u januaru sledeće godine i da će se zalagati za ono što je osnovna funkcija saveta – unapređenje saradnje zemalja bivše Jugoslavije.\n“Uloga saveta je unapređenje saradnje svih zemalja na području bivše Jugoslavije i pre svega sa ciljem ekonomske saradnje, zatim da se dogovore zajednički projekti iz oblasti infrastrukture, da se unapredi saradnja parlamenata u regionu i unapredi saradnja u oblasti obrazovanja i to je ono čime ću se ja baviti ubuduće”, rekao je Svilanović agenciji Beta.\nOn je naveo da je prethodnih pet godina, koliko savet postoji, usvojena strategija o budućem radu i da će njegov zadatak biti primena te strategije na kojoj će raditi sa timom saradnika iz kancelarija u Sarajevu i Briselu.\n“Potreba je da se kroz unapređenje saradnje svih ovih zemalja oko životnih pitanja unapredi proces rešavanje nekih otvorenih političkih problema i to je ono što je zadatak Saveta za regionalnu saradnju”, napomenuo je Svilanović.\nBEOGRAD, 16. juna 2012. (Beta)\ngoran svilanovićjugoslavijasavet za regionalnu saradnju\nSofi Elis-Bekstor na splavu "Plastic Light"\nUEFA optužila Hrvatski fudbalski savez za rasizam\nMesić: Jugoslavija je mogla u EU da Milošević nije hteo veliku Srbiju


Continental, najnovije vesti - Naslovi.net\nMoj auto pre 8 dana\nINTERVJU Saša Ćoringa, direktor Continentala: Želimo da u Novom Sadu stvaramo rešenja koja će promeniti svet\n"Verujem da će fabrika koju gradimo u industrijskoj zoni Sever IV biti jedna od najboljih i najsavremenih fabrika u Srbiji. Ovo je tipičan slučaj win-win kombinacije, jer kompanija ima korist, ali velike benefite od svega imaju građani i čitav grad"… »\nBentley Continental GT Speed i kao kabriolet\nBentley je predstavio kabrioletsku verziju novog Continetala GT Speed. Britanska marka saopštila je da je ovaj kabriolet fokusiran na vozača više od svih prethodnih u istoriji ove marke zahvajujući unapređenjima šasije i potentijoj verziji W12… »\nBentley i njihovo ekskluzivno odeljenje Mulliner su samo za japansko tržište pripremili novo specijalno izdanje Continentala GT V8. To je Bentley Continental GT V8 Equinox Edition koji je napravljen u ograničenoj seriji od samo 10 primeraka. Mulliner i… »\nBentley je predstavio novi Continental GT Speed sa otvorenim krovom. Nakon kupe verzije, Bentley je predstavio novi Continental GT Speed Convertible. Kabriolet ima neznatno drugačiji dizajn spoljašnjosti, uglavnom uslovljen konstrukcijom sklopivog… »\nNakon Coupe verzije, Bentley je održao i premijeru Continentala GT Speed u Cabrio izdanju. Continental GT Speed je ranije inače najavljen kao "do sada najsposobniji Bentley fokusiran na performanse i bez kompromisa u pogledu udobnosti ili luksuza." Krov… »\nPored uređenje zgrade Radničkog univerziteta, u gradu će nići još jedna zgrada kao predstavništvo velike IT kompanije, kaže gradonačelnik Novog Sada. Pored uređenje zgrade Radničkog univerziteta, u gradu će nići još jedna zgrada kao… »\nFabrički Mercedes-AMG A45 je kompaktni sportski automobil koji pokreće 2,0 litarski turbo četvorocilindrični motor sa 285 kW/387KS i 480 Nm odnosno 310 kW/421KS i 500 Nm u snažnijoj S verziji. Ipak, nemačkom Brabusu to nije bilo dovoljno pa je… »\nKompanija Bentley najavila je povratak u Pikes Peak internacionalni šampionat brdskog uspona, ovo će predstavljati treće učešće britanskog brenda nakon mnogo godina i legendarnog uspon da na planinu Kolorado. Bentley još uvek nije potpuno otkrio… »


Ministarstvo unutrašnjih poslova prepoznalo je važnost edukacije dece, ali i roditelјa i društva u celini, za bezbedno korišćenje interneta zbog čega je, između ostalog, bezbednost na internetu prepoznalo kao značajnu oblast edukacije osnovaca u okviru predmeta „Osnovi bezbednosti dece“, izjavila je danas koordinator programa „Osnovi bezbednosti dece“ Ministarstva unutrašnjih poslova Dunja Simić.\nSimić je na konferenciji „Bezbednost dece na Internetu“, koja je održana u Beogradu, u organizaciji Katarine Jonev, istakla da policijski službenici učenike prvog, četvrtog i šestog razreda osnovnih škola podučavaju kako da prepoznaju rizike i pretnje na internetu i zaštite se.\nOna je istakla da je Ministarstvo sistematično i ozbilјno pristupilo realizaciji ovog programa i da oko tri hilјade posebno obučenih policijskih službenika i pripadnika vatrogasno-spasilačkih jedinica podučavaju decu kako da se zaštite i prepoznaju pretnje i opasnosti.\n„Do sada je u svim osnovnim školama u Republici Srbiji održano oko 130.000 hilјada predavanja, a trudimo se da predavači obiđu i sva izdvojena i udalјena odelјenja škola, u kojima nastavu pohađa mali broj učenika“, istakla je Simićeva.\nOna je podsetila da je program pokrenut na inicijativu ministra unutrašnjih poslova dr Nebojše Stefanovića u saradnji sa Ministarstvom prosvete, nauke i tehnološkog razvoja.\nPrema njenim rečima, u cilјu kvalitetnije i sadržajnije realizacije programa, Ministarstvo unutrašnjih poslova izradilo je i mobilnu aplikaciju „Osnovi bezbednosti dece“, koja je besplatna i dostupna na internetu, u „GooglePlay“ i „App Store“ prodavnici.\n„Aplikacija predstavlјa edukativni materijal namenjen prvenstveno učenicima četvrtog i šestog razreda osnovnih škola, ali i drugim učenicima, njihovim roditelјima i staratelјima. Upotreba aplikacije u svakom trenutku pruža mogućnost dostupnosti korisnih informacija i preporuka za decu i učenike, ali i njihove roditelјe i staratelјe, kako da prepoznaju bezbednosne rizike, načine prevencije i veštine za ostvarivanje bezbednosne zaštite“, objasnila je Simić.\nPodsetivši da u sklopu predmeta „Osnovi bezbednosti dece“, osim bezbednosti na internetu, predavači decu uče i o tome šta je uloga policije, kako da se bezbedno ponašaju u saobraćaju, u vanrednim situacijama, kakva je štetnost upotrebe narkotika i alkohola, Simić je istakla da je predmet naišao na pozitivne reakcije dece i roditelјa.\nKonferencija „Bezbednost dece na Internetu“ organizovana je u cilјu promovisanja kulture ponašanja na društvenim mrežama i bezbednosti dece na internetu, a pored predstavnika Ministarstva unutrašnjih poslova na njoj su učestvovali i predstavnici Biroa za borbu protiv trgovine lјudima, UNICEF-a, Ministarstva trgovine, turizma i telekomunikacija, Ministarstva prosvete, nauke i tehnološkog razvoja i Republičkog zavoda za socijalnu zaštitu.


Put Krčmar-Divčibare nije završen zbog kamenoloma?\nPrema nezvaničnim informacijama put Krčmar-Divčibare još uvek nije završen i pušten za saobraćaj zbog toga što je kod Orlovca otkriven kvalitetan kamen, te je otvoren kamenolom. Dok traje eksploatacija, put neće biti završen. To demantuju u Putevima Srbije.\nUmesto završetka ponovo povećana vrednost radova\nRadovi u Ulici Vuka Karadžića skuplji za još 3,2 miliona dinara\nUmesto da rekonstrukcija Ulice Vuka Karadžića bude završena 6. decembra, izvođači su tražili da vrednost radova ponovo bude povećana ovaj put za nešto preko 3,2 miliona dinara, tako da su radovi skuplji za 11,6 miliona dinara.\nRešenje za valjevsku deponiju\nPotpisan ugovor o izgradnji deponije "Kalenić"\nSudeći prema ugovoru, koji je potpisan u Beogradu, izgradnja Regionalne deponije "Kalenić" počeće na proleće sledeće godine.Za radove je predviđeno 31,5 miliona evra.\nZa probleme Leontijevića iz Lukavca niko ne mari\nOdsečeni od sveta zbog izgradnje brze saobraćajnice Iverak-Lajkovac\nČetiri porodice Leontijević iz Lukavca bile su pet dana zarobljene u svojim domaćinstvima jer je voda odnela betonske cevi, preko reke Rabas, koje su postavljene kao privremeno rešenje. Od kada je počela izgradnja brze saobraćajnice Iverak-Valjevo...\nPlaniranje bez plana\nObjekat stare Šeste škole ipak u igri za vrtić\nNovo gradsko rukovodstvo se predomislilo i odlučilo da objekat stare Šeste škole ipak ostane u igri za vrtić. Raspisana javna nabavka za tehničku dokumentaciju, a već postoji projekat rekonstrukcije i adaptacije stare Šeste škole, plaćen blizu 1,3 miliona dinara.\nPotpisan investicioni ugovor\nNemačka kompanija "Hansgrohe" otvara fabriku u Valjevu\nInvesticioni ugovor između Ministarstva privrede i nemačke kompanije "Hansgrohe" potpisan je u Beogradu. Proizvođač sanitarne armature planira da otvori novu fabriku u Valjevu u kojoj će posao dobiti do 1.000 ljudi.\nDržavne subvencije 15.039 evra po radnom mestu\n"Bizerba" će sledeće godine zaposliti tri radnika, a do 2027. najmanje 305\n"Bizerba", registrovana u Srbiji, otvoriće pogon u Valjevu sledće godine i zaposliće tri radnika, a do kraja 2027. biće zaposleno 305 radnika. Državne subvencije za zapošljavanje iznose oko 4,5 miliona evra, a investicija kompanije do 2027. biće 34,2 miliona evra.\nPredsedniče, šta piše u ugovoru ili sporazumu koji je potpisan sa Bizerbom?\nVlada Srbije i nemačka kompanija Bizerba potpisali su juče u Beogradu ugovor o podsticajima za izgradnju fabrike u Valjevu. Nisu saopšteni detalji ugovora, nisu bila dozvoljena pitanja novinara. Javnost je ostala uskraćena za informaciju kolike su subvencije za otvaranje novih radnih mesta.\nJoš jedno pitanje Kolubarskih.rs podstaklo predsednika\nPočeli radovi na putu Krčmar-Divčibare\nPR služba Grada informisala je da su počeli radovi na putu Krčmar-Divčibare. Upravo početak tih radova bilo je još jedno pitanje i pisanje Kolubarskih.rs koje je "podstaklo" predsednika Vučića da ispuni svoje obećanje.\nObjavljeno je sajtu Predsednik Srbije\nDanas na Andrićevom vencu potpisivanje ugovora sa Bizerbom\nPredsednik Republike Srbije Aleksandar Vučić sastaće se danas u 15.00 časova sa delegacijom nemačke kompanije Bizerba, u zgradi na Andrićevom vencu. Biće potpisan ugovor o podsticajima za investiciju, objavljeno je na zvaničnom sajtu Predsednik Srbije.


Lapid predstavio plan stabilizacije odnosa sa Gazom | Blokada Gaze News | Al Jazeera\nLapid predstavio plan stabilizacije odnosa sa Gazom\nMinistar vanjskih poslova Izraela Yair Lapid predstavio je ‘novu viziju’ izraelskih odnosa sa Pojasom Gaze.\nLapid smatra da bi u Gazi trebalo djelovati sada, a da politički uvjeti u Izraelu i Palestinskoj upravi ne dozvoljavaju napredak na diplomatskom planu u ovom trenutku (EPA)\nMinistar vanjskih poslova Izraela Yair Lapid predstavio je u nedjelju “novu viziju” izraelskih odnosa sa Pojasom Gaze, ocijenivši da bi Izrael trebao da se posveti “višegodišnjem procesu u Gazi ekonomija u zamjenu za sigurnost”.\nGovoreći na konferenciji u Institutu za kontraterorizam Univerziteta Reichman, Lapid je rekao da je cilj takvog poteza da se “stvori stabilnost na obje strane granice”, prenosi Beta.\n“To nije prijedlog za pregovore sa Hamasom. Izrael neće davati nagrade terorističkoj organizaciji i slabiti Palestinsku upravu koja sa nama redovno sarađuje”, rekao je Lapid o Hamasu, vladajućem u Gazi, rivalu Palestinske uprave palestinskog predsjednika Mahmouda Abbasa koja kontrolira drugu palestinsku teritoriju, Zapadnu obalu.\nOn je objasnio da plan ima dvije faze za izmjenu ekonomske realnosti u Gazi, kombinaciju međunarodnog investiranja izraelsko palestinske saradnje i Hamas “u stanju mirovanja”, što bi moglo izmijeniti živote običnih stanovnika.\nŠef izraelske diplomatije smatra da bi u Gazi trebalo djelovati sada, a da politički uvjeti u Izraelu i Palestinskoj upravi ne dozvoljavaju napredak na diplomatskom planu u ovom trenutku.\nIzraelski zvaničnici su ranije sugerirali takve planove ali to nije urodilo plodom, podsjećaju izraelski mediji.\nPalestinci su te planove kritizirali, upozoravajući da neće biti pravog rješenja bez političkog.\nIzrael drži Gazu pod blokadom još od 2007. godine kada je Hamas preuzeo vlast od snaga lojalnih Abbasovom Fatahu.\nIzraelska vojska je od tada četiri puta ratovala sa tom organizacijom.\nUbrzo poslije Lapidovog govora iz Pojasa Gaze je ispaljena raketa na Izrael koju je presrela izraelska protivraketna odbrana.\nIzraelska vojska bojevom municijom pucala na demonstrante u Gazi\nIzraelske snage ranile su više demonstranata dok su stotine Palestinaca tražile od Izraela da ublaži blokadu Gaze.\nKahlout na AJB DOC donosi potresnu priču iz najvećeg zatvora na svijetu\nDugogodišnji reporter Al Jazeere Safwat Al-Kahlout će u okviru 4. AJB DOC-a održati predavanje o prošlosti, sadašnjosti i budućnosti Gaze.\nKatar dijeli novčanu pomoć siromašnima u Gazi\nPrema šemi finansiranja koju koordiniraju Katar i UN, a podržava Izrael, novac će se dijeliti na više od 700 distributivnih mjesta širom Pojasa Gaze.


Aktivnosti dnevnog centra\nASTRA Dnevni centar je nastao kao rezultat našeg višegodišnjeg direktnog rada sa žrtvama trgovine ljudima, želja naših klijentkinja i klijenata i procene njihovih potreba.\nU odnosu na tri osnovne faze u radu sa žrtvama trgovine ljudima, u aktivnostima Dnevnog centra akcenat je stavljen na proces (re)integracije i socijalne inkluzije. Posle identifikacije i stabilizacije, cilj (re)integracije je da omogući oporavak na više različitih nivoa u toku (ponovnog) ostvarivanja društvenih relacija. Kroz direktan kontakt sa klijentkinjama/klijentima s jedne strane, i ustanovama i nevladinim organizacijama uključenim u pružanje pomoći (potencijalnim) žrtvama trgovine ljudima s druge, došli smo do saznanja da ne postoje sistematski programi, ali ni tematske aktivnosti ovog tipa.\nDnevni centar je osmišljen u cilju prevazilaženja ovog programskog nedostatka i predstavlja nadogradnju naših dosadašnjih aktivnosti, uz uvođenje brojnih novih formi rada sa klijentkinjama i klijentima.\nU tom smislu, prva aktivnost koju je ASTRA pokrenula 2005. godine, bili su treninzi za ekonomsko osnaživanje. Sveobuhvatni program reintegracije kroz ASTRA Dnevni centar počeo je u januaru 2007. godine. U tom trenutku, to su bili pionirski koraci u ovoj oblasti.\nU radu Dnevnog centra, fokus je na holističkom, interdisciplinarnom pristupu, uz stalno praćenje i analizu rada u cilju blagovremenog identifikovanja aktuelnih potreba i problema sa kojima se susreću naše klijentkinje i klijenti.\nOsnovni princip rada se oslanja na promociju pozitivnih vrednosti, kao što su otvorenost, solidarnost, tolerancija i odgovornost. Dnevni centar je osmišljen kao prostor koji, pored različitih programa, klijentkinjama i klijentima nudi mogućnost da izaberu ili predlože nove aktivnosti u skladu sa svojim željama i sklonostima. Na ovaj način smo želeli i, verujemo, uspeli da stvorimo podsticajnu atmosferu koju će naši klijentkinje i klijenti doživljavati kao sigurno i zdravo mesto za boravak.\nImajući u vidu da je situacija svake klijentkinje i svakog klijenta veoma specifična (porodična i materijalna situacija, smeštaj, različito obrazovanje i mogućnosti zaposlenja, različit socijalni milje iz koga potiču, različite želje i očekivanja), neophodno je razviti individualni plan akcije za svakog ponaosob. Početna tačka u tom procesu je sumiranje ličnih afiniteta i stvarnih okolnosti na osnovu kojih se određuju buduće aktivnosti koje imaju za cilj da pomognu (potencijalnim) žrtvama u procesu (re)integracije i socijalne inkluzije.\nAktivnosti u Dnevnom centru\nAktivnosti u Dnevnom centru se sprovode u kontinuitetu ili periodično, po fazama.\nIndividualne i grupne terapije sa žrtvama trgovine ljudima su svakako osnovni, pa čak i najbitniji vid pomoći koju pružamo korisnicama i korisnicima Dnevnog centra. Stručne saradnice i saradnici, kroz individualne i grupne seanse, rade sa klijentima u cilju smanjenja i otklanjanja post-traumatskog stresnog poremećaja, poboljšanja kvaliteta veza (porodičnih, partnerskih, društvenih), uspešnijeg prevazilaženja konflikata, kao i povećanja samopouzdanja i jačanja pozitivnih kapaciteta ličnosti.\nKreativni program (kreativne radionice, Art WorkShop)\nOve aktivnosti su osmišljene kao mogući način za prevazilaženje mentalnih i emotivnih problema. Njihov osnovni cilj je da pomognu žrtvama trgovine ljudima da na pravi način usmere svoja osećanja ljubavi i mržnje kroz kreativni rad, da otkrivaju, unapređuju i postepeno grade svoje samopouzdanje, ojačavaju svoju ličnost i prevazilaze svoju traumu. Na ovim radionicama klijentkinje i klijenti su slikali na majicama, pravili nakit od perli i žice, slikali kolaže od tkanine, kao i jednostavne krojeve za suknje, ukrašavali drvene kutije, itd.\nSportske aktivnosti (yoga, samoodbrana, aerobik)\nU radu na osnaživanju žrtava trgovine ljudima, naročito u domenu savetovanja, pored psihološko-emocionalne, veoma je važan i fizički aspekt podrške. Sportske aktivnosti imaju za cilj osvešćivanje mogućnosti i granica tela. Ove aktivnosti su posebno korisne za klijentkinje i klijente koji su preživeli seksualno nasilje, brutalno fizičko naselje ili dugotrajno emocionalno zanemarivanje. Upoznavanjem sa potencijalima sopstvenog tela, izgrađivanjem pozitivnog odnosa prema telu, osvešćivanjem i korigovanjem disajnog toka, povratkom prirodne pulsacije u telu i stvaranjem psihološkog oslonca u svojim potencijalima, stvaraju se preduslovi za ponovno prihvatanje stvarnosti kakva jeste, kao i aktivno uključivanje u kreiranje sopstvene stvarnosti i prevazilaženje mnogobrojnih životnih problema\nProgram zabavnog karaktera koji okuplja klijentkinje i klijente koji, po zajedničkom izboru, u Dnevnom centru gledaju razne filmove zabavnog i/ili edukativnog sadržaja.\nČasovi kulinarstva predstavljaju aktivnost koja u početku nije imala ustaljeno vreme ni strukturu, već je nastala spontano, kao izraz želje naših klijentkinja i klijenata da na još jedan način izraze svoju kreativnost i učine nešto za sebe i druge. Kroz druženje, oni samoinicijativno predlažu spremanje određenog jela ili poslastice, što je vremenom dovelo do ustaljivanja ove aktivnosti kao regularnog programa ASTRA Dnevnog centra.\nOvaj oblik okupljanja je posebno interesantan jer se radi o sponatno formiranoj grupi samopomoći, gde klijentkinje i klijenti, u vrlo relaksirajućem okruženju, koje za tu priliku same kreiraju, razmenjuju svoja iskustva, emocije, doživljaje, uz minimalnu potrebu za intervencijom konsultantkinje Dnevnog centra.\nEkonomsko osnaživanje se odvija na više nivoa i pre svega podrazumeva podršku pri povratku u obrazovni sistem, ukoliko je školovanje prekinuto, ili pomoć u daljem stručnom usavršavanju i dodatnom edukovanju, radi lakšeg osamostaljivanja i vraćanja u normalne životne tokove, čime se ubrzava i olakšava proces (re)integracije i socijalne inkluzije.\nU okviru Dnevnog centra, klijentkinjama i klijentima su na raspolaganju dodatne radionice i časovi, koji predstavljaju jedan vid podrške u procesu ekonomskog osnaživanja:\na) radionice na temu pisanja radne biografije, motivacionog pisma, pripreme odgovarajuće dokumentacije, pripeme za intervju za posao.\nb) učenje stranih jezika je aktivnost koja je od neposredne koristi prilikom zapošljavanja, ali isto tako pruža mogućnost proširivanja postojećih znanja, upoznavanja sa drugim kulturma, obogaćivanja postojećeg znanja, ali je i vid zabave.\nc) časovi rada na kompjuteru koji klijentkinjama i klijentima daju priliku da nauče da koriste razne kompjuterske programe, što može biti relevantno za njihovo buduće zaposlenje. Osim toga, na ovaj način takođe mogu da se informišu, ali i zabave i pronađu nove, interesantne sadržaje. Uz to, klijentima su na raspolaganju i specijalizovani kompjuterski kursevi.


Spasavanje redova Zeliga - Nadežda Milenković - Peščanik\nKad vlast redovno u terminima za vesti prikazuje filmove iz sopstvene produkcije, prirodno je što se mnogi gledaoci ponašaju kao publika na prvim bioskopskim projekcijama – bacaju se pod sedište da ih ne pregazi voz koji ulazi u stanicu.\nZnajući za takvu reakciju gledališta, tankoćutna vlast povremeno ipak izbegava preteranu upotrebu specijalnih efekata. Pa se tako predsednik države nije prikazao svojim pristalicama na Kosovu kao hologram (brinući valjda da bi se razbežali?) pa čak ni na ekranu mobilnog, već samo kao glas preko spikerfona.\nMi ostali smo imali prilike i da ga gledamo kada je nonšalantno obznanio da je on za „razgraničenje sa Kosovom“. Štaviše, da je „mnogo puta pričao o tome“ (sa kim kad pred kamerama nije?) „a to što neki zbog svoje savesti u tome vide svakojaka čuda i što imaju pokvarenu maštu, to već ne razumem“.\nNaravno da je izjava odjeknula kao auto-bombe koje maltene svakodnevno „odjekuju“ u preostalim srpskim gradovima. I naravno da je izazvala lančanu reakciju koja je detonirala ministre, poslanike i zadušne analitičare koji su eksplozivno nasrnuli na goloruko građanstvo samo zato što nije uspelo da istom brzinom svari „razgraničenje“ (pa ipak to nije pretprošlonedeljna priča o „višeslojnom agenturnom delovanju“ pa da se proguta kao bensedin).\nDa bi se potpomoglo gutanje gorke pilule probalo se i milom. Najavljen je novi film: „Predsednik države podnosi ostavku na sve funkcije“. Pri čemu se ne misli na sve nezvanične funkcije već samo na partijsku i državnu.\nAli i pre nego što je ovaj film emitovan (videli smo tek patetične najave tabloida) već je počeo da se prikazuje i njegov nastavak. Nešto kao „Spasavanje redova Rajana“ samo što se spasava Vudi Alenov Zelig (znate onaj filmski lik koji se pretvara u svaku osobu pored koje stane pa pored Kineza postaje Kinez, pored Nemca Nemac, Rus pored Rusa, „sorosevac“ pored Sorosa…).\nU početku ovog filma mogli smo da vidimo kako ministri, poslanici i televizijski poslenici objašnjavaju čega sve neće biti (plata i penzija) i čega će biti (rata, naravno) ako se predsednik države povuče sa funkcije ili ga, daleko bilo, parlament opozove (što bi već bila „Nemoguća misija“). A u nastavku ćemo verovatno gledati i rimejk domaćeg filma iz devedesetih – telegrami i skupovi podrške.\nTja, jedan predsednik države se povukao sa tekstom: vidimo se u nekom drugom filmu. Ovaj se povlači sa: taj film nećete da gledate.


Kompanija Prointer ITSS dobitnik je priznanja u djelatnosti „Računarsko programiranje“ za najuspješniju među 402 kompanije iz te branše u Bosni i Hercegovini. Direktoru Prointera Bojanu Vujiću priznanje je uručeno sinoć na gala svečanosti u Sarajevu u okviru projekta „100 najvećih u BiH“ koji organizuju Poslovne novine uz podršku Spoljnotrgovinske komore BiH.\n„Projekat „100 najvećih“ ima svoj kvalitet, jer valorizuje zalaganje, ideje i na kraju rezultat jedne kompanije. Biti najbolji među više od 400 kompanija čija se djelatnost naslanja na domaće IT tržište je zaista čast, posebno jer je priznanje posljedica egzaktnih podataka na osnovu poslovanja naše i svih ostalih kompanija.“, izjavio je Vujić.\n“Zato smo i spremni da zajedno sa našim partnerima odgovorimo na svaki projektni izazov. Zajedno stvaramo budućnost, donosimo novu snagu ovom društvu, jer bez IT rješenja, bez digitalizacije ne možemo da uhvatimo korak sa razvijenim svijetom. I ovo priznanje potvrđuje da smo na dobrom putu, da smo dio progresivnih snaga koje ovo društvo vode naprijed.”, istakao je Vujić.\nAlena Ahmetspahić-Fočo, direktor projekta “100 najvećih u BiH” izjavila je da su u 2018. godini u odnosu na prethodnu godinu povećani ukupni prihodi, dobit i broj zaposlenih u domaćim kompanijama.\n„Povećali smo i broj rangiranih kompanija, više od 300 kompanija ove godine je na rang listama kojih nije bilo prošle godine, a imamo čak 130 rangiranih koji nikad nisu bili rangirani. Tako da možemo reći da ta trka da bi se došlo na listu 100 najvećih svake godine sve više ima smisla, jer na osnovu toga možemo praviti analitiku poslovanja naših kompanija.“, rekla je Ahmetspahić-Fočo.


BM-ART - REGULACIONI VENTILI za finu regulaciju i merenje diferencijalnog pritiska\nREGULACIONI VENTILI za finu regulaciju i merenje diferencijalnog pritiska\nSkala i pokazivač\ndimenzije PN 6 i PN 16\ndimenzije PN 6\ndimenzije PN 16\n15 130 130 375 100 3,9 80 55 12 11,5 4 15 95 15 14 14 4 6,5\n20 150 150 380 100 6,8 90 65 14 11,5 4 20 105 20 16 14 4 6,7\n25 160 160 400 120 10,5 100 75 14 11,5 4 25 115 25 16 14 4 11\n32 180 180 406 120 16,6 120 90 16 14 4 32 140 32 18 18 4 16\n40 200 200 410 160 27,2 130 100 16 14 4 40 150 40 18 18 4 22\n50 230 230 420 160 41,6 140 110 16 14 4 50 165 50 20 18 4 30\n65 290 290 465 200 78,7 160 130 16 14 4 65 185 65 20 18 4 43\n80 310 310 495 200 112 190 150 18 18 4 80 200 80 22 18 8 43\n100 350 250 565 200 170 210 170 18 18 4 100 220 100 24 18 8 54\n125 400 400 605 250 241 240 200 20 18 8 125 250 125 26 18 8 70\n150 480 480 700 320 410 265 225 20 18 8 150 285 150 26 22 8 101\nZa preciznu regulaciju pritiska i protoka tečnih i gasovitih fluida u cevovodima.\nKonstrukcija ventila je u osnovi ista kao kod ravnih zapornih ventila samo je korigovana u cilju ostvarenja kvalitetne funkcije-regulacije.\nKućište ventila je ravno, sa krajevima sa prirubnicama, izrađeno od kvalitetnog sivog liva, sa ugradnom dužinom prema standardu EN 558-1, Red 1.\nRegulacioni zatvarač je pouzdano vezan sa vretenom, sa vrlo malom slobodom samopodešavanja, sa integralnom zaptivnom površinom i donjim delom specijalnog oblika da bi se ostvarila regulaciona karakteristika koja može biti linearna ili parabolična. Regulacioni deo zatvarača i zaptivna površina su termički otvrdnuti radi veće postojanosti prema eroziji zbog povećanih brzina strujanja.\nSedište u kućištu je od nerđajućeg materijala i njegova zaptivna površina je takođe termički otvrdnuta.\nVreteno je izrađeno od nerđajućeg čelika i radi ugradnje precizne vertikalne skale izvedeno je sa spoljnim navojem i navrtkom visoko u jarmu poklopca. Zaptivanje vretena je sa kvalitetnom pletenicom koja se priteže priteznom prirubnicom sa dva vijka.\nNa poklopcu ventila je izvedena konstrukcija sa preciznom vertikalnom skalom i pokazivačem koji se kreće sa minimalnim zazorom radi smanjenja greške očitavanja. Za povećanje preciznosti očitavanja, ispod točka je postavljena skala sa kružnom podelom po kojoj se može vršiti fino podešavanje i u delovima kruga. Radi kontrole podešenih vrednosti, a takođe i za prvo baždarenje regulacije, na kućištu su izvedena dva priključka na ulaznom i izlaznom delu, simetrično u odnosu na sedište, u obliku navojnih čepova-slavina na koje se mogu priključiti kontrolni manometri. Čepovi-slavine pouzdano zatvaraju tako da manometri mogu ostati stalno priključeni.\nIspitivanje se vrši na svakom ventilu, prema zahtevima standarda EN 12266 i o tome se izdaju uverenja u skladu sa procedurama proverenog sertifikovanog Sistema menadžmenta kvalitetom prema standardu ISO 9001.\nU osnovnoj izvedbi regulacioni ventili se isporučuju sa priključnim prirubnicama obrađenim prema standardu EN 1092-2, Tip B, sa oblikom zatvarača koji daje linearnu karakteristiku regulacije.\nNa poseban zahtev može se isporučiti regulacioni ventil sa priključnim prirubnicama obrađenim prema drugim standardima. Takođe, na poseban zahtev može se isporučiti regulacioni ventil sa oblikom zatvarača koji daje paraboličnu krivu regulacije.\nUgradnja se vrši isto kao i kod drugih ventila, ali treba obratiti pažnju da je smer protoka fluida uvek odozdo, ispod zatvarača i da u dolazećoj struji u blizini ima filter za odvajanje nečistoća. Posebno treba voditi računa da skale za očitavanje budu izvan dohvata pokretnih predmeta koji bi mogli da ih oštete. Manipulisanje i regulaciju trebalo bi da vrši dovoljno stručna osoba.\nOsnovne mere regulacionih ventila\nNapomena : - Vrednosti K v važe za potpuno\n- Visina H va ž i za potpuno otvoren ventil


Vesti online / Vesti / Svet / Putin potpisao: Rusija napušta Sporazum o likvidaciji raketa\nPredsednik Rusije Vladimir Putin potpisao je ukaz o prekidu poštovanja Sporazuma između SSSR-a i Sjedinjenih Američkih Država o likvidaciji raketa srednjeg i kratkog dometa.\nRusija će obustaviti izvršavanje Sporazuma o raketama srednjeg i kratkog dometa sve dok Sjedinjene Američke Države ne ukinu kršenja obaveza iz Sporazuma, ili do prekida njegovog dejstva, navodi se u saopštenju pres-službe Kremlja.\n"Odlučujem… da se obustavi implementacija Sporazuma između Saveza Sovjetskih Socijalističkih Republika i Sjedinjenih Američkih Država o likvidaciji njihovih raketa srednjeg i kratkog dometa od 8. decembra 1987. godine, sve dok Sjedinjene Američke Države ne prekinu svoje kršenje obaveza iz navedenog Sporazuma ili do prekida njegovog dejstva", ističe se u dokumentu.\nPoslednjih godina Moskva i Vašington se redovno međusobno optužuju za narušavanje Sporazuma o likvidaciji raketa srednjeg i kratkog dometa. Glavni prigovor Sjedinjenih Američkih Država je na raketu 9M729. Istovremeno, Rusija je više puta izjavljivala da se strogo pridržava svojih obaveza iz Sporazuma. Ministar spoljnih poslova Sergej Lavrov isticao je da Moskva ima veoma ozbiljna pitanja za Sjedinjene Američke Države u vezi sa realizacijom Sporazuma od strane samih Amerikanaca. Lavrov je rekao da su američke optužbe da Rusija krši Sporazum neosnovane i da je raketa 9M729 testirana na domet dopušten Sporazumom.\nAmerički predsednik Donald Tramp saopštio je ranije da Vašington 2. februara počinje proceduru za povlačenje iz Sporazuma o likvidaciji raketa. Američki državni sekretar Majk Pompeo izjavio je da "ako se Rusija ne vrati na potpuno i proverljivo poštovanje Sporazuma u roku od šest meseci", Sporazum će biti raskinut.\nPredsednik Rusije Vladimir Putin izjavio je 2. februara da će Rusija recipročno odgovoriti na odluku SAD o povlačenju iz Sporazuma i takođe obustaviti učešće u Sporazumu. Šef države je istakao da Rusija nije dužna i neće se uvlačiti u, za Moskvu, skupu trku u naoružanju. Pri tome je Putin dodao da svi predlozi Rusije o razoružanju "ostaju na stolu, a vrata otvorena", ali zahteva da se nikakvi pregovori o ovom pitanju unapred ne iniciraju.\nSVET Rusija: Zbog Kine je Amerika istupila iz Sporazuma o raketama


Vlajić: Ne brani se samo Mali, brani se sistem koji je uspostavljen | N1 Srbija\nVlajić: Ne brani se samo Mali, brani se sistem koji je uspostavljen\n25.11.2019. |09.35 |\nNovinar Đorđe Vlajić ocenio je u Novom danu da je izjava da je "odluka o doktoratu Siniše Malog politička - bezobrazluk". "Vlada pokazuje političku nezrelost, neku vrstu nepametnog, neinteligentnog ponašanja. Nisam očekivao od ministra da preuzme odgovornost, da je imao to, ne bi došao u situaciju da plagira doktorat. Ne brani se samo Mali, tu se brani sistem koji je ovde uspostavljen, ne dozvoljava se da se dovede u pitanje sistem", kaže Vlajić.\nGovoreći o doktoratu ministra finansija Siniše Malog, Vlajić kaže da misli da je "taj plagijat već dobro zabrinuo vlast".\n"Samo što se vrh vlasti ne bavi zaštitom akademske čestitosti, nego lika i dela ministra, to se radi na način da se obesmisli pokušaj da se ispita taj doktorat, koji je, kako reče Odbor, evidentno plagijat, odnosno sadrži plagirane delove, a sada su svi drugi krivi", kaže Vlajić.\nIstiče da je "u jednom momentu Vučiću pobeglo da će Mali da snosi neke konsekvence".\n"Mislim da postoji znatno bliža veza sa Vučićem, ne verujem da će se odreći Malog i pustiti ga niz vodu, jer bi to bila poruka svima da to može da se desi. Mislim da će do kraja braniti Malog, neće 'poginuti' zbog njega u političkom smislu, ali da pokaže da su nedodirljivi", kaže.\nKako kaže Vlajić, izjava da je odluka o doktoratu Malog politička je "bezobrazluk".\n"To je pokušaj da se obesmisli rad i procena nekih ljudi koji, ja sam sklon da verujem, imaju više pameti i znanja nego Vlada i sva ministarstva zajedno, a i akademske čestitosti, što se ne bi moglo reći za Vladu i neke članove Vlade i to je bezobrazluk", kaže Vlajić.\nDodaje da mu je očekivano da je premijerka Ana Brnabić ponovila izjavu predsednika.\n"Vlada radi kao neka vrsta proširenog kabineta predsednika države i SNS. U situaciji kada u Srbiji ne postoje institucije potpuno je svejedno da li će to da kaže premijerka, neki ministar, ili neko iz Skupštine, oni su transmisija Vučićeve volje", kaže on.\nKaže da Beogradski univerzitet ima razloga da istraje.\n"Niko razuman nije verovao da će to da prođe bez nekih posledica. Moraju da budu spremni da im se uzvrati na ovaj ili onaj način, da li će im dati manje para, ili šta već, ali sa vrha vlasti su proglasili BU političkim neprijateljem", kaže.\nVlajić kaže, da ima pameti u Vladi, kad je izbila ta afera, gospodin Mali je trebalo da spakuje kofere i da ode iz Vlade.\n"Prvo sam, a ako to ne bi hteo, onda bi ga neko ljubazno zamolio, da ga ne smenjuju u Skupštini. Međutim, ne pita se predsednica Vlade, to je transmisija Vučićeve volje. Mislim da oni tu varijantu doživljavaju kao slabost i ne daju ga. Imam utisak da to nije opcija o kojoj Vučić razmišlja, možda se dogodi ako bude pod nekom teškom prisilom, ali ne znam ko bi ga prisilio da skloni Malog iz Vlade", kaže Vlajić.\nVlajić kaže da nije siguran da je blokada Rektorata prisilila rektorku i profesore da tako odluče.\n"Meni je više taj protest studenata u Rektoratu pokazao stepen zainteresovanosti studenata da odbrane univerzitet, jer plagirani doktorati, falsifikovane diplome, umanjuju vrednost svake diplome koja izađe odatle. Deca su htela da odbrane svoju akademsku čestitost i vrednost svojih diploma", kaže on.\nDodaje da veruje da je iskazivanje njihove volje pomoglo BU da uradi ovo što je uradio, ali da veruje da su ga "prisilili da tako uradi".\n"Više poruka je iz Vlade - da će braniti svog ministra. Vlada pokazuje političku nezrelost, neku vrstu nepametnog, neinteligentnog ponašanja. Nisam očekivao od ministra da preuzme odgovornost, da je imao to, ne bi došao u situaciju da plagira doktorat. Ne brani se samo Mali, tu se brani sistem koji je ovde uspostavljen, ne dozvoljava se da se dovede u pitanje sistem", kaže Vlajić.\nGovoreći o protestima Jedan od pet miliona, koji se održavaju godinu dana, Vlajić kaže da je u osnovi svega građanska upornost.\n"Znao sam da neće trajati kratko, odnosno da razlozi za protest neće nestati, da će dugo postojati. Postoji ozbiljna grupa građana, nekad veća, nekad manja, ali uporna da iskaže svoje nezadovoljstvo", kaže on.\nKako kaže, vlast je zabrinuta zbog protesta, jer su mislili da će to da se izduva za par meseci.\n"Otuda onog rata brojevima i prebrojavanja glava u redu, to je bio pokazatelj da ih žulja taj protest, da brinu zbog toga što to može da postane nukleus nečeg većeg. Žulja ih i doktorat, mislim da bi voleli da to nije otkriveno, još jedno dugme koje će neko pritiskati da ih muči", kaže on.\nVlajić smatra da je poruka protesta za vlast da "postoji nezadovoljstvo time u šta pretvaraju Srbiju", a opoziciji da "vodi računa šta će da ponudi kao izlaz iz ovoga".\n"Ovo je zarobljena država u kojoj je sve moguće i bojim se, a nisam jedini, da se ova vlast teško može menjati u demokratskoj proceduri i da će otići mirno", kaže Vlajić.\nĐorđe Vlajić doktorat Siniša Mali Aleksandar Vučić SNS protest Jedan od pet miliona Rektorat Ivanka Popović studenti\nMali je trebao ostati u DSu...tamo mu niko nije.proveravao diplomu..ni doktorat?\nA šta je sa aferom INDEX ispit 500€ ( a prodaja i rasprodaja traje i danas ).\nako padne jedan, padaju svi.


„Roskosmos“: Rogozinov savetnik nije imao pristup državnim tajnama - Sputnjik Srbija\n„Roskosmos“: Rogozinov savetnik nije imao pristup državnim tajnama\n15:42 07.07.2020 (osveženo 21:19 07.07.2020) Preuzmite kraći link\nSavetnik direktora Ruske svemirske agencije „Roskosmos“ Ivan Safronov, koji je priveden zbog sumnje da je izvršio veleizdaju, nije imao pristup tajnim podacima, saopštio je rukovodilac pres-službe Agencije Vladimir Ustimenko.\nSafronova je jutros privela Federalna služba bezbednosti. Kako navodi FSB, on je prikupljao i predavao predstavniku jedne od obaveštajnih službi NATO podatke o vojnoj saradnji, odbrani i bezbednosti Rusije.\nUkoliko optužbe protiv njega budu dokazane preti mu zatvorska kazna u trajanju od 20 godina.\nU sudu kažu da Safronov ima status osumnjičenog i protiv njega je pokrenut krivični postupak i uskoro će biti doneta odluka o daljem postupanju u njegovom slučaju.\nUstimenko je precizirao da Dmitrij Rogozin, direktora „Roskosmosa“, nije pozvan da da bilo kakva objašnjenja nakon privođenja njegovog savetnika.\n„Radimo normalno, Rogozin je na svom radnom mestu“ , rekao je on.\nU „Komersantu“ kažu da ne znaju šta bi mogli da budu razlozi za njegovo privođenje i dodaju da se u samim novinama ne sprovode nikakve provere.\nprivođenje, savetnik, Dmitrij Rogozin, Roskosmos, Rusija


Tipsarević: "Znam kako sa Verdaskom" - Sportske.net\nTipsarević: "Znam kako sa Verdaskom"\nSrpski teniser Janko Tipsarević rekao je da će njegov meč protiv Fernanda Verdaska u drugom kolu RG biti neizvestan uprkos činjenici da zna kako bi trebalo da odigra protiv neugodnog rivala.\nNakon trijumfa u prvom kolu Rolan Garosa Janka Tipsarevića u drugom kolu čeka okršaj sa Fernandom Verdaskom.\n"Gubio sam od Verdaska, ali sam ga često i pobeđivao. On je jedan od tri najgora žreba, a da nije nosilac. Pobeđivao sam ga pet puta, znam kako bi trebalo da igram i mislim da će biti jako uzbudljivo i neizvesno", rekao je Tipsarević novinarima u Parizu.\nTipsarević je u prvom kolu pobedio domaćeg takmičara Nikolu Maua sa 3:0 u setovima.\n"Meč sa Mauom je bio tesan, nikada nije lako igrati protiv bilo kog Francuza, pogotovo na Rolan Garosu. Oni znaju da budu jako neugodni, ovde se teniski rečeno 'napale' i igraju najbolji tenis u životu. Nemam previše samopouzdanja, što u neku ruku nije loše jer se borim za svaki poen, u svaki meč ulazim sa oprezom", kazao je Tipsarević.


On je ocijenio da su uslovi iz ugovora “čelični” i dodao da će pregovori o cijeni ruskog gasa biti nastavljeni.\nRanije je Kijev saopštio da namjerava da smanji količinu ruskog gasa koji je trebalo da uveze ove godine.\n“Gasprom” je odbacio zahtjev Ukrajine za smanjenje količine prirodnog gasa, što je izazvalo zabrinutost od mogućnosti izbijanja spora koji bi mogao da omete protok ruskog gasa ka Evropi.\nU prošlosti, sporovi između Rusije i Ukrajine preko čijih se gasovoda snabdijeva EU, dovodili su do prekida isporuke gasa u Evropu. Tada je diskusija, uglavnom, vođena o cijeni, a sada je sporna količina.\nTagovi: aleksej milergasgaspromrusijaukrajina


Otkazan Evropa kup na Kopaoniku | KOPAONIK\nBy BS 20 februara, 2021 16:22\nTo je konačna odluka, nakon što je nekoliko dana tim iz FIS-a, Svetske skijaške federacije bio na Kopaoniku, zajedno sa čelnicima našeg saveza i trke.\nKako je istakao Žordi Pujol, koordinator FIS-a za Evropa kup, domaćin je uradio sve da trka može da bude održana ali zbog aktuelne, pogoršane, epidemiološke situacije u Evropi veliki broj nacija otkazao učešće na ovom takmičenju.\n“Ja sam u Srbiju došao pre svih i ustanovio sam da je organizator sve uradio da takmičenje bude održano. Prve kontrole su trebale biti još tokom leta ali zbog kovida ih nije bilo. Zahvalio bih ljudima iz SSS koji maksimalne napore uložiili, ovo je jedan od najbolji organizacionih komiteta trke u Evropi, sve pohvale za njih. Bio sam sve vreme sa ljudima iz Skijaškog saveza i video da je staza potpuno spremna, hotelski kapaciteti takođe. ali morate shvatiti da je čitava zapadna Evropa zaključana, skijaški centri su prazni i da ekipama nije lako da putuju i prelaze granice. Trku smo mogli otkazati i ranije, eventualno smanjiti troškove ali okolnosti su bile takve da je na kraju i ova trka kao i gotovo sve trke Evropa kupa i ostale trke, ovoga ranga u svetu, otkazana.”, rekao je Žordi Pujol, koordiantor Evropa kupa za žene.\nMilan Božić, generalni sekretar Skijaškog saveza Srbije, je istakao da je sve bilo spremno za početak takmičenja. I organizaciono, i staza i sve drugo to je potrebno da se jedno ovakvo takmičenje održa ali da su ekipe zbog straha od eventualnog karantina nakon povratka u svoje zemlje otkazivale učešće, ne sve ali jedan deo najjačih skijaških nacija je morao da otkaže.\n“Imali smo pre pet dana više od 110 učenika, pre dva spali smo na manje od 50 i nije nam preostalo ništa drugo nego da takmičenje otkažemo. Nije ideja da imamo malo takmičara na stazi, da na trci ne budu sve najkvalitetnije nacije. Ovo su uglavnom mlade devojke, najveći deo njih ima manje od 18 godina, timovi putuju Evropom kombijima, treneri su i vozači i morate shvatit da svi oni imaju veliku odgovonost tako da su otkazi donekle razumljijvi“, nadovezao se Žordi Pujol.\nSamo reči hvale za organizaciju imao je i Matijaž Vrecl, Slovenac koji je kontrolor opreme FIS-a za Evropa kup.\n“Sve što je bilo do ljudi iz srpskog saveza je urađenio na najvišem mogućem nivou. Staza je bila pripremljena i spremna za takmičenje, hoteli su bili iznad ovoga nivoa takmičenja ali pandemija je ovoga putra sprečila da trka bude na Kopaniku. Mi svakako vidimo Srbiju na mapi Evropa kupa sledeće godine, zalužili ste zbog svega što ste uradili u pripremi ovoga takmičenja, nadam se da je ovo samo korak ka stepeniku više, takmičenju u Svetskom kupu. Dešavaju se otkazi, dešava se i da svi dođu na trku pa da nje ne bude zbog lošeg vremena, tada ekipe imaju veliki trošak ali to su stvari koje su u skijanju normalne. Ovoga puta nije bio takav slučaj, trudili smo se do poslednjeg trenutka da trka bude, mogli smo sve da otkažemo koji dan ranije ali šta da se radi, okolnosti su takve. Još jednom svaka čast domaćinu i suguran sam da ćete sledeće godine imati najbolju organizaciju takmičenja u Evropa kupu.”\nI Akesanadar Aškrabić. potpredsednik SSS i direktor trke na Kopaoniku je bio razočaran.\n“Zahvaljujem se ljudima iz FIS, zajedno smo se trudili da ovo bude kako treba. Uložili smo puno energije i truda, veliko hvala radnoj grupi i volonterima koji su dali sve od sebe da sve bude na vrhunskom nivou i uspeli su u tome, stazu smo doveli na nivo Svetskog kupa. Imali smo veliku pomoć Skijališta Srbije i Ministarstva omladine i sporta vlade Republike Srbije ali je na kraju ispalo ovako. Drago mi je da su ovde sa nama ljudi iz FIS-a koji mogu da potvrde da je sve urađeno da bude takmičenja. Svi smo se radovali predstoječem događaju ali moraćemo da čekamo još godinu dana. Nastavićemo rad na ovom projektu koji traje dve godine i ovo ne shvatamo kao poraz već podstrek da sledeće godine budemoo još bolji I da ćemo imati priliku da Srbiju, Kopanik I SSS predstavimo u najboljem svetlu.”\nIvan Mirković, predsednik Izvršnog odbora se zahvalio svima koji su učetvovali u pripremi ovoga takmičenja i dodao: “Uložen je veliki napor, da je bilo malo više sreće sada bi svi bili na Kopaoniku ali ćemo svi morati da čekamo još godinu.”\nIzvor: B92, Skijaški savez Srbije


PC Press » PC #118 | PC Muzej\nPC #118 | Nenad Akšić\nKada se zapitamo gde su računari na kojima smo radili pre 10 i više godina, teško je dati odgovor. Većina članova naše Redakcije je na to pitanje pominjala podrume, tavane, vikendice i improvizovane ostave, dakle mesta na kojima se, uz stare računare, slaže i debeli sloj prašine. Uostalom, autor ovih redova je bio u pelenama kada su neki od zagriženih IT fanatika radili na arhaizmima od računara, kada se sve pokretalo sa disketa, pa čak i traka ili kaseta...\nKo nije mrzeo onaj užasni kasetofon za C64 kome se za svaku kasetu morala štelovati glava, ili matrični štampač koji je bio bučniji od omanje fabrike? Rad sa prvim kućnim računarima predstavljao je „igranje po žici virtuoznosti“, što reče jedan naš sportski novinar u komentatorskom zanosu. Sve se svodilo na neko „budženje“, a uz njega je dolazila i etiketa „kompjuteraš“. Sad je taj naziv upakovan u moderno ruho zvano IT stručnjak. E pa, kompjuteraši ili IT stručnjaci, idemo u akciju!\nDom za vaš stari računar\nIdeja o muzeju postoji u našoj Redakciji već duže vreme, ali smo je stalno odlagali zbog „važnijih stvari“. Zimski period koji nam predstoji je uglavnom tih u industriji kojom se bavimo, pa smo odlučili da razbijemo letargiju opremanjem našeg muzeja. Ni najbolja ideja ne vredi mnogo bez pomoći onih na koje uvek možemo da računamo, a to ste pre svega vi, naši dragi čitaoci. Tu su naravno i naši partneri koji su i gradili istoriju srpskog IT-ja, ponekad i uz našu pomoć (da ne budemo preskromni).\nMolimo vas da pregledate sve budžake na kojima se možda krije vaš ili nečiji zaboravljeni IT mezimac – bio to ceo računar, omiljena kartica sa čak 256 boja, hard disk od čitavih 5 MB koji vam je olakšao život ili procesor najnovije osmobitne number cruncher generacije.\nKako prostorije Redakcije nisu baš toliko velike da prime sav hardver koji bi naši čitaoci mogli da dostave, odlučili smo se da olakšamo posao i vama i nama. Slikajte potencijalni eksponat digitalnim fotoaparatom i pošaljete fotografiju na adresu muzej@pcpress.co.yu sa kratkim opisom uređaja i njegove istorije, ukoliko vam je poznata. Možete, naravno, poslati i klasične fotografije na adresu PC Press, Dositejeva 51/1, 11000 Beograd, sa naznakom „za PC muzej“. Prilikom slanja obavezno naznačite vaše ime i prezime, adresu, kontakt telefon i e-mail.\nDalja procedura predviđa angažovanje stalnih kustosa muzeja, potpisanog Nenada Akšića i Bojane Bojanić, uređivačkog odbora našeg časopisa (odlučili smo da ih ne uvrštavamo među eksponate... za sada) i delegiranih predstavnika partnerskih kompanija. Ovako formirana komisija će izdvojiti najinteresantnije uređaje i formirati stalnu postavku muzeja. Kao moralno i materijalno obeštećenje predvideli smo niz poklona – po sistemu „staro za novo“, u zamenu za najvrednije muzejske eksponate dobićete neki vredan hardver, a svi učesnici će dobiti majice „PC muzej“.\nPodrška čitalaca i partnera\nAkcija ne mora da ima rok trajanja, jer ukoliko ne pošaljete svoj predlog do izložbe, on će i dalje imati svoju vrednost. Uz podršku Skupštine grada Beograda napravićemo prvu izložbu komponenti i računara sa kojima smo radili tokom prethodnih decenija. Gde će se održati ta izložba nek` ostane tajna, barem do zvanične najave. Nakon održane izložbe, uređaji i sakupljena dokumentacija biće donirani Muzeju nauke i tehnike, uz stalnu prezentaciju na sajtu www.pcpress.co.yu/pcmuzej/ .\nAko se pitate šta treba slati kao predlog za izložbu, odgovor je – sve! Bušene kartice, Intel-ov 8008 procesor, Epson MX-80 štampač, Motorola 6800 procesor, Atari konzolu za igre, Speki-ja, popularnog „Debeljka“, sve vrste Amiga i Apple računara, neki prastari PC... Ako je neko na volšeban način došao do ENIAC-a ili Altair-a 4 mogu i oni, poslaćemo kamion ako treba...\nIzložbu bi trebalo upotpuniti originalnim verzijama softvera – ako imate diskete i trake sa pratećim kutijama najstarijih verzija DOS-a, Lotus-a, Word Perfect-a i drugih aplikacija ili operativnih sistema, pošaljite i njih. Na kraju, ako bude bilo moguće, mogli bismo da napravimo i jedan turnir u igri Elite...\nToliko pričamo o dolazećim tehnologijama, da smo postali dosadni sami sebi. Vreme je da se posveti malo vremena i istoriji, jer je ona upravo najbolji pokazatelj napretka. „PC“ se zato i angažuje na formiranju muzeja kakav još ne postoji na našim prostorima, a za uspeh nam je neophodna pomoć čitalaca. Zato učestvujte u ovoj nesvakidašnjoj akciji, čije ćemo rezultate videti već za nekoliko meseci. Pišimo zajedno PC istoriju!


ATP LISTA Đoković počeo 338. nedelju na vrhu, pad Nadala, novo ime u Top 10 - MaxBet Sport\nATP LISTA Đoković počeo 338. nedelju na vrhu, pad Nadala, novo ime u Top 10\nSrpski teniser Novak Đoković započeo je 338. nedelju na prvom mestu ATP rang-liste, čime je nastavio da uvećava sopstveni rekord po broju sedmica provedenih u vrhu svetskog tenisa. Posle poraza u finalu Otvorenog prvenstva SAD, Đoković je prvi na listi sa 12.133 boda, dok je šampion iz Njujorka, Rus Danil Medvedev drugi sa 1.353 boda manje.\nLIGA ŠAMPIONA: U utorak od 18:45 igraju Sevilja – Salcburg, a u kladionici MaxBet je kvota na pobedu domaćina 1.70.\nGrk Stefanos Cicipas i Nemac Aleksander Zverev zadržali su treću, odnosno četvrtu poziciju, dok je iza njih bilo nekoliko promena. Rus Andrej Rubljov je napredovao za dva mesta i sada je peti igrač sveta, Španac Rafael Nadal je pao na šestu poziciju, dok je Italijan Mateo Beretini napravio korak napred i sada je sedmi na listi.\nAustrijanac Dominik Tim je pao za dve pozicije i zauzima osmo mesto, a iza njega slede Švajcarac Rodžer Federer i Norvežanin Kasper Rud koji je prvi put u karijeri ušao među najboljih deset na svetu.\nKada je reč o ostalim srpskim teniserima, Dušan Lajović na 36. mestu što je za četiri mesta bolji plasman u odnosu na prošlu listu. Filip Krajinović i Laslo Đere su napredovali za po jednu poziciju i zauzimaju 37, odnosno 50. mesto, dok je Miomir Kecmanović napravio tri koraka napred i trenutno je 60. teniser sveta.\n36. Filip Krajinović 1.565\n37. Dušan Lajović 1.544\n50. Laslo Đere 1.322\n60. Miomir Kecmanović 1.025\nSUMNJE NE POSTOJE Đoković prvi stiže do 21. grend slema, a za to postoje dva razloga\nTagovi:ATP listanovak djokovicRafael Nadal\nWTA LISTA Srbija bez teniserke u prvih 100\n13.09.2021. at 14:30\nPrvih pet pravoslavne vere. Zapad… 🙂


Tegeltija-Varhelyi: Provođenje reformskih procesa za ubrzanje evropskog puta BiH – Glas TK\nTegeltija-Varhelyi: Provođenje reformskih procesa za ubrzanje evropskog puta BiH\nPredsjedavajući Vijeća ministara BiH Zoran Tegeltija razgovarao je danas u Bruxellesu sa komesarom za proširenje i susjedstvo EU Oliverom Varhelyijem o aktuelnoj situaciji izazvanoj pandemijom Covida-19 u BiH i regionu, kao i procesu evropskih integracija.\nTegeltija je upoznao je komesara Varhelyija o epidemiološkoj situaciji u zemlji, te naglasio značaj ubrzane vakcinacije stanovništva kako bi se zaustavilo širenje pandemije i što prije pokrenuo socioekonomski oporavak, ukazavši na potrebu bolje dinamike i ravnopravnije isporuke vakcina.\nTokom sastanka, na kojem je bilo riječi i o procesu evropskih integracija, Tegeltija je istakao da evropski put nema alternativu te da izuzetno cijeni lični angažman i napore komesara Varhelyija u pružanju podrške pri ostvarivanju napretka u BiH. On je naglasio da bi dodjeljivanje statusa kandidata za članstvo bila dobra poruka i motivacioni impuls za građane BiH da EU ima ozbiljne namjere po pitanju nastavka procesa pridruživanja.\nZajednički je ocijenjeno da svi nivoi vlasti, uz poštovanje pravila usaglašenog mehanizma koordinacije, trebaju da ulože dodatne napore za brže i efikasnije provođenje reformskih procesa, kako bi se ubrzao evropski put BiH. Sagovornici su ramijenili mišljenja i o drugim aktuelnim temama, kao što je pitanje migracija i unapređenje regionalne saradnje.\nPredsjedavajući Vijeća ministara BiH tokom boravka u Bruxellesu razgovarat će i sa specijalnim predstavnikom EU za dijalog Beograda i Prištine Miroslavom Lajčakom, saopćeno je iz Vijeća ministara BiH.\nPrevious Post: Lukavac: Dodjela sredstava za rješavanje stambenih potreba boraca i članova njihovih porodica\nNext Post: Nastavljena vakcinacija starijih osoba u Domu zdravlja Tuzla


Sutra sastanak o rekonstrukciji Vlade – mojKontakt portal – Radio Televizija Kontakt\nSutra sastanak o rekonstrukciji Vlade\nSastanak lidera vladajuće koalicije u Srbiji Ivice Dačića, Aleksandra Vučića i Mlađana Dinkića, na kome će biti razgovarano o rekonstrukciji Vlade Srbije, biće održan sutra u Beogradu.\nSastanak lidera Socijalističke partije Srbije /SPS/, Srpske napredne stranke /SNS/ i Ujedinjenih regiona Srbije /URS/ planiran je za 16.00 časova u vili “Bokeljka” na Dedinju, najavljeno je iz Vlade Srbije.\nVučić je ranije najavio da će do 27. jula biti završena obimna i sveobuhvatna rekonstrukcija Vlade i da će biti detaljno analiziran rad svakog ministra i državnog sekretara, ali i direktora javnih preduzeća.\nNavodeći da socijalisti ne bježe od kadrovskih promjena, Dačić je rekao da je cilj rekonstrukcije Vlade da bude još jača, efikasnija i odlučnija, a ne da se izazove politička nestabilnost te da će u Vladi ostati svi oni koji daju pun doprinos njenom radu.\nČlanovi SNS-a ističu da bi voljeli da njihov lider Vučić preuzme premijersku poziciju, dok je Dačić poručio da se na mjesto premijera dolazi samo preko izbora.\nLider URS-a Dinkić je ranije izjavio da se tačno zna ko je postigao loše rezultate i da će ti ljudi biti promijenjeni u rekonstrukciji vlade, ali da on ne želi da žrtvuje svoje ministre koji dobro rade.\nBeogradska štampa danas piše da će SNS na sastanku o rekonstrukciji vlade predložiti da se formira posebno ministarstvo za evropske integracije, a kao jedan od najboljih kandidata za to mesto navedena je nekadašnji direktor Kancelarije za evropske integracije Tanja Miščević.\nMediji su kao kandidate koji će biti zamijenjeni u rekonstrukciji vlade navodili ministra saobraćaja Milutina Mrkonjića iz SPS-a, ministra prosvjete Žarka Obradovića iz SPS-a i Vericu Kalanović iz URS-a.\nVlada Republike Srbije formirana je 27. jula 2012. godine, imenovanjem Ivice Dačića za premijera, a ima još 18 članova.\nSkandalozno: Trudnicu 21 put slali na šalter po dokumenta ?!\nKorektni odnosi DNS-a i SDA


Polovni Chereau karoserija oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Karoserija > Chereau\nPolovna Chereau karoserija na prodaju\nOvo su rezultati pretrage polovnih Chereau karoserija mašina koje su za prodaju. Chereau karoserija oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Chereau karoserija u Brend sekciji.\nOvde je kompletna lista polovnih Chereau karoserija za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Chereau karoserija koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Chereau karoserija koje Vas interesuju.


Ona je rekla da su je u "Poteru" prijavila deca, uproks tome što nije planirala da se prijavljuje bilo gde posle "Slagalice" u kojoj je učestvovala.\n- Bila sam učesnik "Slagalice" pre četiri godine, gde su me svi otpisali kada sam se pojavila. Na kraju sam stigla do 4. mesta i rekla sam sebi da neću više učestvovati. Međutim, deca su me ponovo prijavila, ja sam mirovala četiri godine kao olimpijac - kazala je LJiljana.\nProfesorka u penziji godinama je predavala ustav i pravo u Gimnaziji "Jovan Jovanović Zmaj" u Novom Sadu, koju je i sama pohađala. Sada dane provodi uzgajajuci cveće i željno isčekuje odmor sa svojim unucima.\npotera kviz Potera kviz LJiljana Radulović Dimitrov\n14:46 SUZANA DŽONIĆ NA ISPITIVANJU: Supruga osumnjičenog za ubistvo porodice Đokić u policijskoj stanici\nSUZANA DŽONIĆ NA ISPITIVANJU: Supruga osumnjičenog za ubistvo porodice Đokić u policijskoj stanici


Novčane kazne Zrinjskom, Čeliku i Sarajevu – Jabuka.tv\nNovčane kazne Zrinjskom, Čeliku i Sarajevu\nDisciplinsko povjerenstvo Nogometnog saveza Bosne i Hecegovine kaznilo je FK Sarajevo s 5.000 KM zbog propusta u organizaciji utakmica 19. kola i Kupa BiH te neprimjernog ponašanja navijača u susretu 20. kola protiv Olimpica na Otoci.\nFK Sarajevo kažnjeno je sa 2.500 KM zbog propusti u organizaciji utakmice 19. kola protiv Viteza, dodatnih 1.500 zbog upotrebe pirotehničkih sredstava na utakmici 20. kola protiv Olimpica te sa 1.000 KM zbog upotreba pirotehničkih sredstava tijekom susreta Kupa BiH protiv Travnika.\nNogometni klub Čelik kažnjen je sa 4.000 KM zbog propusta u organizaciji utakmice 19. kola protiv Zrinjskog, kašnjenje početka utakmice osam minuta, te upotreba veće količine pirotehničkih sredstava.\nČelik je kažnjen sa dodatnih 1.500 KM zbog upotrebe pirotehničkih sredstava tijekom susreta 20. kola protiv Viteza.\nZrinjski je kažnjen s ukupno 3.000 KM, od kojih 1.000 zbog propusta u organizaciji utakmice 20. kola protiv Krupe, a 2.000 KM zbog propusta u organizaciji utakmice Kupa BiH protiv Širokog Brijega i upotreba pirotehničkih sredstava, priopćeno je iz Nogometnog saveza BiH.\nFK Sarajevo HŠK Zrinjski Mostar Kazna Mostar vijesti NK Čelik Zenica Nogomet Nogometni savez BiH Premijer liga BiH